text:
students walking ten kilometers per day बसअभावी विद्यार्थ्यांची रोजच दहा किलोमीटर पायपीट | eSakal
Students Walking Ten Kilometers Per Day
धुळे - गेल्या चार महिन्यांपासून रस्ता नादुरुस्तीचे कारण दाखवून एसटी महामंडळाने साहूर- दोंडाईचा बससेवा बंद केली. त्यामुळे विद्यार्थ्यांना दररोज दहा किलोमीटर पाटपीट करावी लागते. विद्यार्थ्यांची वाढती संख्या पाहता शिंदखेडा तालुक्‍यात मानव विकास मिशनअंतर्गत बससेवा सुरू करावी, यासह अन्य मागण्यांसाठी शिवसेनेचे उपजिल्हाप्रमुख, पंचायत समिती सदस्य शानाभाऊ सोनवणे यांच्या नेतृत्वाखाली जिल्हाधिकारी कार्यालयावर विद्यार्थ्यांचा मोर्चा काढण्यात आला. 'मायबाप सरकार आम्हा लहानग्यांना न्याय देणार कधी' अशी आर्त हाक देत विद्यार्थ्यांनी सरकारचा निषेध नोंदविला.
बससेवा बंद झाल्यामुळे परिसरातील साहूर, शेंदवाडे, झोटवाडे, दाउळ, मंदाणे या गावांतील अनेक विद्यार्थ्यांचे शैक्षणिक नुकसान होत आहे. हा रस्ता जिल्हा परिषदेअंतर्गत येतो तो सार्वजनिक बांधकाम विभागाकडे वर्ग करून दुरुस्तीची तत्काळ मंजुरी द्यावी. एससी, एसटी व ओबीसी मुलांची शालेय शिष्यवृत्ती वेळेवर देण्यात यावी. शिंदखेडा तालुक्‍यातील विद्यार्थ्यांची वाढती संख्या लक्षात घेता मानव विकास मिशनच्या गाड्या सुरू कराव्यात, विद्यार्थ्यांना दिला जाणारा पोषण आहार हा निकृष्ट स्वरूपाचा येत असल्याने विद्यार्थ्यांचे आरोग्य धोक्‍यात आले आहे. त्यामुळे संबंधित ठेकेदारावर कारवाई करून उच्च दर्जाचा पोषण आहार द्यावा, या मागण्यांचे निवेदन जिल्हा प्रशासनाला देण्यात आले. राणाप्रताप चौक, झाशी राणी पुतळामार्गे हा मोर्चा जिल्हाधिकारी कार्यालयावर पोहोचला. यावेळी श्री. सोनवणे यांच्यासमवेत संजय मगरे, रजेसिंग राजपूत, काजल कोळी, सोनाली कोळी, ज्ञानेश्‍वरी कोळी, जागृती कोळी, तनुप्रिया सोनवणे, भूमिका कोळी, नंदिनी कोळी, मंगला वाघ, संजना मगरे, प्रतिभा कोळी, अक्षता कोळी, ज्योत्स्ना कोळी, हिमाली मालचे, प्रियांका कोळी, ममता साळवे, आरती साळुंखे, विवेक देसले, नीलेश कोळी, दिनेश मालचे, हेमंत शिरसाट, दिनेश शिरसाट, कृष्णा बोरसे, नीलेश निकम, अजय शिरसाट, अंकुश शिरसाट, योगेश कुवर, अजय कोळी, प्रीतम सोनवणे, राज कोळी यांच्यासह अन्य विद्यार्थी सहभागी झाले होते.
Web Title: students walking ten kilometers per day
धनंजय महाडिक (राष्ट्रवादी काँग्रेस) महाडिक यांच्या गाडीचा नंबर एमएच ०९ डीएक्‍स ५५७७ आहे. त्यांची जन्मतारीख १५ जानेवारी असून, या अंकांची बेरीज सहा...

dataset: uonlp/CulturaX

config: mr


text: धन्यवाद अपर्णा.. प्रतिक्रियेबद्दलही आणि या लिंकबद्दलही !


text:
मुंबईत निर्बंध शिथिल करण्यासंबंधी पालकमंत्री अस्लम शेख यांचं मोठं विधान, म्हणाले…. - महाराष्ट्र माझा News
Home » महाराष्ट्र » मुंबईत निर्बंध शिथिल करण्यासंबंधी पालकमंत्री अस्लम शेख यांचं मोठं विधान, म्हणाले….
मुंबईत निर्बंध शिथिल करण्यासंबंधी पालकमंत्री अस्लम शेख यांचं मोठं विधान, म्हणाले….
करोनामुळे मुंबईत अजूनही काही प्रमाणात निर्बंध कायम आहेत
करोनामुळे मुंबईत अजूनही काही प्रमाणात निर्बंध कायम
मुंबईतील दैनंदिन रुग्णसंख्या कमी होत आहे. मात्र, रुग्णसंख्या थोडी वाढली तरी पुरेशा खाटा आणि अन्य सुविधा उपलब्ध आहेत. त्यामुळे मुंबईतील निर्बंध काही प्रमाणात शिथिल करावेत, अशी मागणी होत आहे. पालिकेने देखील राज्य सरकारच्या आरोग्य विभागाबरोबरच्या बैठकीत ही भूमिका मांडली होती. या पार्श्वभूमीवर मुंबईत निर्बंध शिथिल करण्यासंबंधी पालकमंत्री अस्लम शेख यांनी मोठं विधान केलं आहे. करोनामुळे मुंबईत अजूनही काही प्रमाणात निर्बंध कायम आहेत.
दरम्यान, ७० टक्के लसीकरण पुर्ण होत नाही. तोपर्यंत सर्वकाही सुरु करु शकत नाही, असे विधान पालकमंत्री अस्लम शेख यांनी केले आहे. तसेच ७० टक्के लसीकरण झाल्याशिवाय लोकल सुद्धा सुरु करता येणार नाही, असेही अस्लम शेख म्हणाले. याशिवाय त्यांनी मुंबईसह नजीकच्या शहरात लसीकरण करणं गरजेचं असल्याचे स्पष्ट केले. ते एबीपी माझा या वृत्तवाहिनीशी बोलत होते.
अस्लम शेख म्हणाले, "जोपर्यंत लसीकरण ६० ते ७० टक्के पुर्ण होत नाही. तोपर्यंत सर्व खुलं करणं योग्य ठरणार नाही. जशी-जशी सुट देता येईल ते आम्ही देतचं असतो. तसेच आम्ही जे पाऊलं उचलतोय ते योग्य उचलतोय, असे सुप्रिम कोर्टाने देखील सांगितले आहे."
मुंबईत लसीकरणाचा वेग मंदावला आहे. आज लसीकरण देखील थांबलेले आहे. यावर अस्लम शेख म्हणाले, "लसीकरणाबाबत केंद्र सरकारचे नियोजन आणि अमलबजावणी पुर्णपणे फेल झालं आहे. मुंबईत आम्हाला २० दिवस लसीकरण केंद्र बंद ठेवावं लागलं. केंद्र स्वता लसी देऊ शकत नाही. आमच्याकडे पैसे असूनही आम्हाला लसी खरेदी करता येत नाहीत. त्यामुळे आम्ही केंद्राला निवेदन दिलं की जगात ज्यांनी लस बनवली आहे. त्यांना भारतात आणा. बाकी सगळे राज्य देखील लस घ्यायला तयार आहेत. सरसकट सगळ्यांचं लसीकरण झाले तर लवकरात लवकर आपला देश उघडता येईल"
First Published on July 20, 2021 4:45 pm
Web Title: guardian minister aslam sheikh big statement regarding relaxation of restrictions in mumbai said srk 94
Previous राज कुंद्राच्या अटकेमुळे शिल्पा शेट्टी सुपर डान्सरच्या सेटवर गेलीच नाही.करिश्मा कपूर घेऊ शकते शिल्पा शेट्टीची जागा


text:
्य येतलेले लंब तपासणीमध्ये पुरविलेल्या बिस्कीटांचा रिपोर्ट विहित Standard प्रमाणे नसल्यास सदर बिस्कीटे बदलून दावी लागेल. त्यादरम्यान संस्थानात बहेरल बिस्कीटे विकत त्याची लागल्यास जादा असलेल्या खरचांची रकम अधिक पुरविलेल्या बिस्कीटांच्या किमतीच्या २ ते ५ टक्के दंड देय असलेल्या बील रकमेतून/सुरक्षा अनामत रकमेतून वसूल करण्यात येईल.
3. काही वेळेस लंब रिपोर्ट येण्यासाठी विलंब होतो अशा वेळी जर पुरविलेले बिस्कीटे वापरली गेली व नंतर लंब रिपोर्ट Standard प्रमाणे न आल्यास त्या लॉटमधील बिस्कीटांच्या किमतीत्या 2 ते 9 टक्केवर्धन बंद आकाराचा जाईल.
4. एकाच प्रकारच्या लंब रिपोर्ट सलग तीन वेळेस Standards नुसार न आलेले सदर निविदाधारकांस संस्थानकडून उचित कारवाई करण्यावर निर्णय घेतली जाईल. याबाबत तफळदाराची कुठलीही तक्कार ऐकून घेतली जाणार नाही.
5. संस्थान लंबचा रिपोर्ट Standards नुसार नसल्यास केंद्र शासनाच्या मुंबई येथील शासकीय/NABL लंबमध्ये भांडार विभागाकडून तेव्हा संपूर्ण तपासणी करून त्याची पुर्ण खाती करण्यात येईल. सदर लंबचा तपासणी अहवाल अंतिम समजन्यात येईल.
M. बील आदा करण्याची पद्धती-
8. पुरविलेल्या बिस्कीटांचे बिल त्याचा दर्जा व परिमाण योग्य असल्याची खात्री झाल्यावर आदा करण्यात येईल. सदर निविदाधारकांच्या/पुरवठाधारकांच्या आगां रकम दिली जाणार नाही.
2. बिस्कीटांची तपासणी करून ताब्यात घेतलेल्या बिस्कीटांच्या बील संस्थानकडे सदर केलेल्यासून ३० दिवसांचे आत संबंधित पुरवठाधारकाला आदा करण्याचा प्रयत्न राहिल.
3. निविदाधारकांने पुरविलेली बिस्कीटे संस्थानाने नाकारली व त्यामुळे पुढील काळावधीसाठी संस्थानाला बाजारभावाने दुसरीकडून खरेदी करावे लग्न्यासाठी जादा आलेल्या खर्चांची भरपूर सुखरा अनामत रकमेतून अथवा संस्थानकडून वेळ असलेल्या इतकी बिस्कीटांच्या बिलातून वसुल केली जाईल.
4. शासन नियमानुसार आवश्यक असलेल्या कर कपाती बिलातून करण्यात येईल.
N. आपल्ती/ नेसरिगंक आपल्ती, नुकसान भरपूर व दंडात्मक कारवाईबाबतची तरतुद:-
8. पुरवठा आवेशातील बिस्कीटे मुदतीत पुरविली नाही तर खालीलप्रमाणे दंडात्मक कारवाई करण्यात येईल.
| अ) पुरवठा न केलेल्या बिस्कीटांची किमत ₹ २.०० लाखापेक्षा कमी असल्यास |
| --- |
| ब) पुरवठा न केलेल्या बिस्कीटांची किमत ₹ २.०० लाख किंवा त्यापेक्षा जास्त असल्यास |
1. बिस्कीटे पुरविण्याचा आदेश दुष्कर्मवर्धन अथवा मागणी चलावत दिलेले Schedule प्रमाणे अगर चलन दिलेल्यासून जास्तीत जास्त १० दिवसांचे आत बिस्कीटांचा पुरवठा न झाल्यास, अगर योग्य प्रतिवेदी नसल्यामुळे ती नाकारली गेल्यास संस्थानाची अडचण होऊ नये म्हणून, संस्थानात बाजारभावाने आवश्यक तिकती किंवा दिलेल्या आदेशा इतकी बिस्कीटे दुसरीकडून खरेदी करण्याची मुभा राहिल. अशा खरेदी केलेल्या बिस्कीटांसाठी जादा लागलेल्या रकमेची (फरकाची) भरपूर निविदाधारकाने संस्थानाला करून द्यावयाची आहे. सरकारची भरपूर अनामत रकमेतून आपर पुर्णच्या/नंतरच्या आलेल्या बिस्कीटांच्या बिलातून वसुल करण्याचा अधिकार संस्थानाला राहिल.
3. निविदेतील मंजूर दरम्यान व निविदलेल्या नमुन्याप्रमाणे बिस्कीटांचा पुरवठा करणे बंधकारक आहे. मंजूर दरम्यान कोणत्याही कारणास्तव भाववाद मागण्याचा अधिकार पुरवठाधारकास अस्परार नाही. अथवा अशा प्रकारची दरवाढ दिली जाणार नाही. पुरवठाधारकाने बिस्कीटांचा पुरवठा करण्याचे नाकारल्यास अथवा बिस्कीटे पुरवठा न केल्यास संस्थानाला बाजारभावाने अथवा फेनिविदा मागणी करून बिस्कीटे खरेदी करावे लग्न्यास जादा येणा-या खर्चांची नुकसान भरपूर पुरवठाधारकाकडून वसुल केली जाईल.
4. निविदा कालावधीमध्ये एखादी आपत्ती/ नैसर्गिक आपत्तीमुळे (अशी आपत्ती की जी निविदाधारकांच्या नियंत्रणावाहार असेल. उदा. युद्ध, अपहरण, घातपात, रोगाराई, संप, स्फोट, टाळ्येबंदी, भूकंप वरगे) पुरवठाधारक मालाचा पुरवठा करू शकला नाही व तसे निविदाधारकाने त्वरित लेखी कर्यविधी तर याबाबत योग्य तो निर्णय परिस्थितीनुसार घेण्यात येईल.
O. निविदा वैधता कालावधी-
1. सदर ई-निविदेचा वैधता कालावधी Technical Bid उघडल्यानंतर १२० दिवसांचा राहिल.
P. सर्व साधारण अटी-शर्ती
1. निविदेत सहभागी निविदेकाराने निविदा प्रक्रियेमध्ये कोणत्याही टप्प्यावर निविदेतून माधार घेतल्यास त्यांची बयाणा रक्कम जपा करण्यात येईल.
2. पुरवठादारचे/ संस

dataset: HuggingFaceFW/finepdfs


मंजितसिंग शीख , बुलडाणा
बॉम्ब शोधक पथकात असलेल्या ' रॉकी ' या श्वानाने अमरावती परिक्षेत्राचे प्रतिनिधित्व करीत राज्यस्तरीय बॉम्ब शोधक स्पर्धेत प्रथम क्रमांक पटकाविला आहे . फेब्रुवारी महिन्यात भोपाळ येथे होणा - या राष्ट्रीय स्पर्धेत रॉकी महाराष्ट्राचे प्रतिनिधित्व करणार आहे . रॉकीमुळे प्रथमच बुलडाण्याचे नाव राष्ट्रीय पातळीवर पोहोचणार आहे .
पुणे येथे १७ ते २३ नोव्हेंबरदरम्यान १० वा महाराष्ट्र राज्य पोलिस कर्तव्य मेळावा घेण्यात आला . राज्यातील पोलिस आयुक्तालये , पोलिस परिक्षेत्र , गुन्हे अन्वेषण विभाग , रेल्वे पोलिस विभागातील बॉम्ब शोधक व नाशक पथक , गुन्हे अन्वेषण पथक आणि मादक द्रव्य शोधक पथक या स्पर्धेत सहभागी झाले होते . त्यामध्ये बुलडाण्याच्या पथकातील ' रॉकी ' ने अमरावती परिक्षेत्राचे प्रतिनिधित्व करीत घेण्यात आलेल्या स्पर्धेत अव्वल येण्याचा मान पटकाविला . बुलडाण्याच्या बॉम्ब शोधक व नाशक पथकातील ' रॉकी ' तसेच मुख्य श्वान हस्तक पोलिस शिपाई संतोष जमधळे , दुसरे श्वान हस्तक पोलिस हवालदार साहेबराव शिंदे यांना सुवर्ण पदक आणि प्रमाणपत्र देऊन गौरविण्यात आले . तसेच गुन्हे अन्वेषण या विषयात बुलडाणा जिल्ह्यातील फौजदार जी . आर . बल्लाळ यांना रजत पदक प्राप्त झाले . बुलडाण्याचे पोलिस अधीक्षक श्याम दिघावकर यांनी या पथकाचे विशेष कौतुक करीत त्यांना ' रिवार्ड ' सुद्धा जाहीर केला .
' रॉकी ' मेरा नाम ...
बुलडाण्याच्या पथकातील श्वान ' रॉकी ' हा लेब्राडॉर जातीचा आहे . सध्या त्याचे वय दोन वर्षाचे असून वर्षभरापूर्वीच तो बुलडाण्यात दाखल झाला . त्यापूर्वी पुणे येथील प्रशिक्षण केंद्रात त्याला प्रशिक्षित करण्यात आले होते . बॉम्ब शोध कामाचा त्याच्याकडून दररोज सराव करून घेतल्या जातो . त्यासाठी विशेष प्रशिक्षित श्वान हस्तक संतोष जमधळे आणि साहेबराव शिंदे यांची नियुक्ती झालेली आहे . प्रशिक्षणासोबतच त्याच्या आरोग्याची विशेष काळजी घेतली जाते . इतर पाळीव श्वानाप्रमाणे त्याला आहार दिला जात नाही . त्यांच्यासाठी विशेष ' डॉग फूड ' उपलब्ध आहे . साधारणत : रॉकीच्या आहार आणि औषध पाण्यावर महिन्याला पाच हजारांपेक्षा जास्त खर्च होतो . रोज सकाळ - संध्याकाळ त्याच्यासोबत खेळण्यात येते . वयाच्या दहाव्या वर्षापर्यंत तो पोलिस दलात कार्यरत राहणार आहे . बुलडाण्याच्या पथकात रॉकी व्यतिरिक्त ' पाशा ' आणि ' राजा ' ही आणखी दोन श्वान आहेत . ' पाशा ' बॉम्ब शोधण्यात तर ' राजा ' गुन्हेगार शोधण्यात तरबेज आहेत . त्यांच्यामुळे बुलडाण्याच्या पोलिस प्रशासनाचे नाव लौकिक होत आहे .


text:
चलो अयोध्या...उद्धव ठाकरे ७ मार्चला अयोध्येला जाणार; संजय राऊत यांचे ट्विट, sanjay raut twit udhav thkaray will go to ayodhya for shriram darshan
{"imported-card-id":"fe0f8cd0-30e0-4b9a-b9e3-163c02468746","card-share":{"shareable":false}}
चलो अयोध्या…उद्धव ठाकरे ७ मार्चला अयोध्येला जाणार; संजय राऊत यांचे ट्विट
Feb 22, 2020, 2:09 PM
मुख्यमंत्री उद्धव ठाकरे पुन्हा एकदा अयोध्येला जाणार आहेत. येत्या ७ मार्च रोजी उद्धव ठाकरे शिवसैनिकांसोबत अयोध्येला जाऊन श्रीरामाचे दर्शन ते घेणार आहेत तसेच ते शरयू नदीची आरतीदेखील सायंकाळी करणार आहेत. याबाबतची अधिकृत माहिती शिवसेनेचे खासदार संजय राऊत यांनी आज ट्विटरद्वारे दिली.
ट्विटमध्ये संजय राऊत म्हणाले, चलो अयोध्या…7 मार्च मुख्यमंत्री ऊदधव ठाकरे असंख्य शिवसैनिकांसह अयोध्येत जाणार! दुपारी दुपारी श्रीराम दर्शन त्यानंतर संध्याकाळी शरयू आरती होणार आहे. या ऐतिहासिक सोहोळ्यात सामील व्हा असे आवाहन शिवसैनिकांना खा. राऊत यांनी केले आहे.
कालच मुख्यमंत्री उद्धव ठाकरे आणि पर्यावरण मंत्री आदित्य ठाकरे यांनी पंतप्रधान नरेंद्र मोदी, गृहमंत्री अमित शाह यांच्यासह भाजपचे ज्येष्ठ नेते लालकृष्ण अडवाणी, कॉंग्रेसच्या सर्वेसर्वा सोनिया गांधी यांच्यासह दिग्गजांची भेट ठाकरे यांनी घेतली. दरम्यान, यानंतर लगेचच उद्धव ठाकरे यांच्या अयोध्या दौऱ्याचे ट्विट खा. राऊत यांनी केल्यामुळे भाजपला धक्का मानला जात आहे.
à¤à¤²à¥ à¤ à¤¯à¥à¤§à¥à¤¯à¤¾ ..
7 à¤®à¤¾à¤°à¥à¤
à¤®à¥à¤à¥à¤¯à¤®à¤à¤¤à¥à¤°à¥ à¤à¤¦à¤§à¤µ à¤ à¤¾à¤à¤°à¥
à¤ à¤¸à¤à¤à¥à¤¯ à¤¶à¤¿à¤µà¤¸à¥à¤¨à¤¿à¤à¤¾à¤à¤¸à¤¹ à¤ à¤¯à¥à¤§à¥à¤¯à¥à¤¤ à¤à¤¾à¤£à¤¾à¤°!
* à¤¦à¥à¤ªà¤¾à¤°à¥ à¤¶à¥à¤°à¥à¤°à¤¾à¤® à¤¦à¤°à¥à¤¶à¤¨
* à¤¸à¤à¤§à¥à¤¯à¤¾à¤à¤¾à¤³à¥ à¤¶à¤°à¤¯à¥ à¤à¤°à¤¤à¥
à¤à¤¤à¤¿à¤¹à¤¾à¤¸à¤¿à¤ à¤¸à¥à¤¹à¥à¤³à¥à¤¯à¤¾à¤¤ à¤¸à¤¾à¤®à¥à¤² à¤µà¥à¤¹à¤¾!!
â Sanjay Raut (@rautsanjay61) February 22, 2020
Latest NewsBreaking Newsshivsenavisitudhav thakaraysanjay rautAyodhya


text: नवीन खाते उघडून मायबोलीकर व्हा


text:
Arun Kumar tripathi write article about political drama | राजकीय नाट्यमंचावरचा भ्रामक थरार
Home | Magazine | Rasik | Arun Kumar tripathi write article about political drama
राजकीय नाट्यमंचावरचा भ्रामक थरार
अरुणकुमार त्रिपाठी | Update - Aug 05, 2018, 12:30 AM IST
पंतप्रधान मोदींचे राजकारण स्वप्नातले स्वप्न भासावे, अशा पद्धतीने आकारास येत आहे.
पंतप्रधान मोदींचे राजकारण स्वप्नातले स्वप्न भासावे, अशा पद्धतीने आकारास येत आहे. आक्रस्ताळ्या अशी प्रतिमा बनलेल्या बंगालच्या मुख्यमंत्री ममता बॅनर्जी यादवीचा इशारा देत थेट केंद्राविरोधात रस्त्यावर उतरताना दिसत आहेत, तर आक्रमक, अनाचारी अशी ज्यांची विरोधक ओळख करून देतात ते दिल्लीचे मुख्यमंत्री केजरीवाल एकाच वेळी पंतप्रधानांना आव्हानही देताहेत आणि नोकरशाहीलासुद्धा शिंगावर घेत आहेत. शोमनशिप हे यातल्या प्रत्येकाच्या राजकारणाचे व्यवच्छेदक लक्षण असले तरीही प्रत्येकाची राजकारण शैली भिन्न आहे. या घमासानातून भारतीय राजकारणाच्या हाती नेमके काय लागत आहे? येत्या काळातली राजकारणाची दिशा काय असणार आहे?
राजकारण हा जितका शक्यतांचा खेळ आहे, तितकाच शोमनशिपचाही मामला आहे. विशेषत: प्रतिमा-प्रतrकांच्या योजनाबद्ध वापराच्या आजच्या काळात कृतीमध्ये भव्यदिव्यता साधणे हेच बहुतेक सर्व राजकीय पक्षांचे ध्येय असल्यासारखे झाले आहे. हीच भव्यदिव्यता ममता बॅनर्जींनी आसाममध्ये झालेल्या राष्ट्रीय नागरिक नोंदणी यादीला जोरदार विरोध करून साधली आहे. तुम्ही जर दोन धर्मांत फूट पाडण्यासाठी ही यादी तयार करत असाल तर या देशात यादवी माजेल असा राणाभीमदेवी थाटात इशारा त्यांनी केंद्रातल्या मोदी सरकारला दिला आहे. पदर खोचून थेट रस्त्यावर उतरणाऱ्या ममतांचा हा अवतार त्यांच्या मतदारांना चांगलाच सुखावून गेला आहे. ममता बॅनर्जींनी आपले अस्तित्व ठसवण्याआधी काही दिवस दिल्लीचे मुख्यमंत्री अरविंद केजरीवालांची एक व्हिडिओ क्लिप नायक-२ नावाने सोशल मीडियावर व्हायरल झाली. त्यात केजरीवाल दिल्लीच्या एका वस्तीत जाऊन कामचुकार बिल्डर-काँट्रॅक्टरच्या माणसाला अत्यंत कडक भाषेत फैलावर घेताना दिसले. एक मुख्यमंत्री नागरिकांच्या तक्रारीवरून थेट वस्तीत येतो. तिथूनच सरळ सगळ्यांसमक्ष बाहुबली बिल्डरला दम देतो. त्याच्या माणसाची मग्रुरी उतरवतो. आजवर जे फक्त सिनेमात दिसत होते, ते प्रत्यक्षात घडते आहे पाहून अनेक जण सुखावून गेले. एरवी, पंतप्रधान नरेंद्र मोदी जाहीर सभांतून बेनामी संपत्ती असलेल्यांना दमात घेतात, विरोधी पक्षांतल्या विशेषत: काँग्रेसमधल्या नेत्यांना जाहीर आव्हान देतात तेव्हाही हाच परिणाम साधला जातो. पण मोदींचे राजकारण सिंहासनावरचे असते. जनतेशी असलेला त्यांचा संपर्क नैमित्तिक असतो. आणि तो कधी व्हावा याचेही त्यांचे म्हणून एक गणित असते.
ही एक प्रकारची राजकीय नेत्यांनी साधलेली शोमनशिपच म्हणता येईल. यात मोदी-केजरीवाल-ममता हे नेते आपापल्या प्रतिमेला साजेसा पवित्रा घेतात. कधी कल्पनेपलीकडची पावले उचलतात. या सगळ्यामुळे भारतीय राजकारणात संघर्षाच्या ठिणग्या उडत राहतात. या संघर्षाचं मूळ अर्थातच नेत्यांच्या पार्श्वभूमीत, राजकीय कार्यशैलीत दडलेले असते. जंतरमंतरच्या मैदानातला भ्रष्टाचार विरोधाचा तुलनेने सुरक्षित संघर्ष केलेले अरविंद केजरीवाल हे मोदी-ममतांच्या तुलनेत नवखे राजकारणी अाहेत. सामाजिक प्रश्न सोडवण्यातून आकारास आलेली त्यांची शैली पारंपरिक राजकारणाला सुरुंग लावणारी आहे. नवलोकशाहीवादी नेता अशी त्यांना त्यांची प्रतिमा आकारास आणायची आहे, हे गेल्या अनेक वर्षांच्या त्यांच्या वावरातून स्पष्ट झाले आहे. जनतेच्या मनातली खदखद ओळखून भर रात्री दिल्लीच्या रस्त्यांवर उपोषणाला बसणे, नायब राज्यपालांच्या कार्यालयात कुणालाही न जुमानता, कुणाचीही फिकीर न करता ठिय्या देणे ही सामान्यांच्या स्वप्नातली कृती प्रत्यक्षात करण्यावर त्यांचा भर राहिला आहे. नोटबंदीच्या काळात 'नोट नही, पीएम बदलो', २०१५ मध्ये कार्यालयावर सीबीआयने धाड टाकली तेव्हा "मोदी कायर है, मनोरोगी है' अशी जहाल वक्तव्ये करून इन्कलाबी नेता ही त्यांनी आपली ओळख जाणीवपूर्वक जनतेच्या मनावर ठसवली आहे. व्यवस्थांचे केंद्रीकरण हेच भ्रष्टाचार आणि अपारदर्शकतेचे खरे मूळ असल्याची त्यांची भावना आहे. त्यामुळे त्यांचा सारा भर "आऊट ऑफ सिस्टिम' जाऊन काम करण्यावर राहिला आहे. दिल्लीतले मोहल्ला क्लिनिक, घरोघरी होण


text:
बॅरिस्टर अब्दुल रहमान अंतुले (९ फेब्रुवारी १९२९ - २ डिसेंबर २०१४) हे भारतामधील एक राजकारणी, केंद्रीय अल्पसंख्यांक कार्य मंत्री व महाराष्ट्राचे आठवे मुख्यमंत्री होते. भारतीय राष्ट्रीय काँग्रेस पक्षाचे सदस्य असलेले अंतुले मनमोहन सिंग केंद्र सरकारमध्ये २००६ ते २००९ दरम्यान पहिले केंद्रीय अल्पसंख्यांक कार्य मंत्री होते.
रायगड जिल्ह्याच्या आंबेत गावामध्ये जन्मलेल्या अंतुले ह्यांनी मुंबई विद्यापीठ व लंडन येथे शिक्षण घेऊन बॅरिस्टरची पदवी मिळवली. महाराष्ट्राच्या राजकारणामध्ये १९६२ सालापासून कार्यरत असलेले अंतुले १९६२ ते १९७६ दरम्यान विधानसभेचे सदस्य होते. १९७६ ते १९८० दरम्यान राज्यसभा सदस्य राहिल्यानंतर १९८०मध्ये अंतुले पुन्हा विधानसभेवर निवडून आले व जून १९८० ते जानेवारी १९८२ दरम्यान महाराष्ट्राच्या मुख्यमंत्रीपदावर राहिले. १९८२मध्ये त्यांना भ्रष्टाचाराच्या आरोपावरून मुख्यमंत्रीपदाचा राजीनाम देणे भाग पडले. १९८९ पर्यंत आमदार राहिल्यानंतर अंतुले ९व्या लोकसभेवर निवडून गेले व १९९८ पर्यंत खासदारपदावर राहिले.
२००४ साली १४व्या लोकसभेवर निवडून आल्यानंतर २००९ सालच्या लोकसभा निवडणुकीमध्ये त्यांना रायगड मतदारसंघामधून अनंत गीते ह्यांच्याकडून पराभव पत्कारावा लागला.
२ डिसेंबर २०१४ रोजी अंतुले ह्यांचे मुत्रपिंडाच्या विकाराने मुंबई येथे निधन झाले.
बाह्य दुवे
लोकसत्तावरील संपादकीय
महाराष्ट्राचे मुख्यमंत्री
महाराष्ट्र विधानसभेचे सदस्य
९ वी लोकसभा सदस्य
१० वी लोकसभा सदस्य
११ वी लोकसभा सदस्य
१४ वी लोकसभा सदस्य
राज्यसभा सदस्य
महाराष्ट्रातील आमदार

dataset: wikimedia/wikipedia


मुंबई वृत्तान्त
ठाणे वृत्तान्त
महामुंबई वृत्तान्त
नाशिक वृत्तान्त
नागपूर वृत्तान्त
- दिवाळीत विमान, खासगी बसेसचे भाडे दुप्पट
- ध्वनी प्रदूषणाबाबत निवासी क्षेत्र व फटाक्यांसाठी शासनाचे वेगवेगळे निकष
नगर/पश्चिम महाराष्ट्र वृत्तान्त
- कोल्हापूर महापालिकेची बँक हमी प्रदूषण नियंत्रण मंडळाकडून जप्त
- 'आयआरबी' कर्मचा-यांना टोप गावातून पिटाळले
मराठवाडा वृत्तान्त
रविवार वृत्तान्त
विदर्भरंग
मोस्ट कमेन्टेड
- शिवसेनेचे नमोते?
- मोदी स्नानाची वेळ
- काळ्या पैशाची खाती जाहीर केल्यास काँग्रेसच अडचणीत येईल
- मनसेची आता पालिका निवडणुकीची तयारी!
- गडकरींनीच राज्याचा गड सांभाळावा
- सत्ता स्थापताना भाजपला वेगळा विदर्भ अडचणीचा
- 'हप्ता वसुली पक्षाशी' हातमिळवणी करणार का ?
- आम्हीच मोठे भाऊ!
मोस्ट रीड
मायावतींच्या दबावाने विरोध संपुष्टात
बसपच्या सर्वेसर्वा मायावती यांचा 'रुद्रावतार' परिणामकारक ठरून पदोन्नतीतील आरक्षणाच्या मुद्दय़ावर अखेर गुरुवारी राज्यसभेत चर्चा सुरू झाली. व्यत्यय आणणारे समाजवादी पक्षाचे अरविंदकुमार सिंह यांना मार्शलच्या मदतीने सभागृहाबाहेर काढण्याचा इशारा देत उपसभापती पी. जे. कुरियन यांच्या माध्यमातून सरकारने या विधेयकाच्या चर्चेत वारंवार होणारा विरोध गुरुवारी कठोरपणे संपुष्टात आणला. समाजवादी पक्षाच्या सभात्यागानंतर सुरू झालेल्या चर्चेचा समारोप सोमवारी या विधेयकावर मतदानाने होणार असून बहुतांश राजकीय पक्षांनी या विधेयकाच्या समर्थनाची भूमिका घेतली आहे.
सरकारी नोकरीतील अनुसूचित जाती व जमातीच्या कर्मचाऱ्यांना पदोन्नतीत आरक्षण देणाऱ्या ११७ व्या घटनादुरुस्ती विधेयकावरील चर्चेचे प्रयत्न समाजवादी पक्षाच्या गोंधळामुळे सोमवारपासून निष्फळ ठरले होते. त्यामुळे बुधवारी राज्यसभेचे सभापती हमीद अन्सारी यांच्यावर सभागृहाचे कामकाज सुरळीत चालविण्याच्या मुद्दय़ावरून मायावती भडकल्या होत्या. आज मायावतींनी अन्सारी यांच्याविषयी आदर व्यक्त करून या प्रकरणातील कटुता संपविली. पंतप्रधान मनमोहन सिंग, विरोधी पक्षनेते अरुण जेटली आणि माकप नेते सीताराम येचुरी यांनीही सभापतींविषयी नितांत आदर व्यक्त करीत सभागृहाची प्रतिष्ठा पुनस्र्थापित केली. त्यानंतर दुपारच्या सत्रात पदोन्नतीतील आरक्षणाच्या विधेयकावर चर्चेला खीळ घालण्याचे समाजवादी पक्षाच्या खासदारांनी प्रयत्न केले. पण गोंधळ घालणारे समाजवादी पक्षाचे अरविंदकुमार सिंह यांनी स्वत:हून सभागृह सोडावे अन्यथा त्यांना मार्शलकरवी बाहेर घालविण्यात येईल, असे दोन वेळा इशारे देऊन कुरियन यांनी कठोर भूमिका घेतली. त्यासाठी त्यांना तासभरात तीन वेळा सभागृहाचे कामकाज तहकूब करावे लागले. कुरियन यांच्या इशाऱ्यामुळे शेवटी सिंह यांनी स्वत:हूनच सभागृह सोडले आणि आरक्षण विधेयकाचा तीव्र निषेध करीत पाठोपाठ समाजवादी पक्षाच्या अन्य सदस्यांनीही बहिर्गमन केल्यानंतर या विधेयकावरील चर्चा विनाव्यत्यय सुरू झाली. मुख्य विरोधी पक्ष भाजपनेही आज प्रथमच आपले पत्ते उघडताना या विधेयकाचे सशर्त समर्थन करण्याची भूमिका घेतली. पारित झालेले विधेयक न्यायालयात रद्दबातल होऊ नये म्हणून जेटली यांनी कलम ३३५ मध्ये दुरुस्ती सुचविली. येचुरी यांनीही या विधेयकात दुरुस्ती सुचविली आहे. मात्र, समाजवादी पक्षाप्रमाणेच शिवसेनेनेही या विधेयकाला विरोध दर्शविला आहे. भाजपव्यतिरिक्त बसप, डावे पक्ष, तृणमूल काँग्रेस, जदयु या प्रमुख पक्षांनी समर्थन करण्याचे ठरविल्याने या विधेयकाच्या मार्गातील दोन तृतीयांश बहुमताचे अडथळे दूर झाले आहेत. हे विधेयक पारित करण्यास टाळाटाळ करणाऱ्या यूपीए सरकारला मायावती यांनी गर्भित इशारा दिला होता. बुधवारी त्यांनी हमीद अन्सारी यांनाच लक्ष्य करून आपला संताप उघड केला होता. त्याचा परिणाम आज राज्यसभेच्या सुरळीत चाललेल्या कामकाजात तसेच हे विधेयक चर्चेला घेताना सरकारने घेतलेल्या कठोर भूमिकेतून दिसून आला.
बढतीतील आरक्षणाचे समर्थक :
काँग्रेस, भाजप ( सशर्त पाठिंबा), बहुजन समाजवादी पक्ष, तृणमुल काँग्रेस, मार्क्सवादी कम्युनिस्ट पक्ष, भारतीय कम्युनिस्ट पक्ष, जनता दल युनायटेड
विरोधक :समाजवादी पक्ष, शिवसेना


"सुल्या? लेका तू?"
सुल्याला रात्री सव्वा अकरा वाजता अध्यात्मिक अनुभुती केंद्रात म्हणजे कॅफे बोमनमध्ये पाहून मी अवाक झालो. एक महिन्यापूर्वीपर्यंत सुल्या आमच्यात असाच बसायचा. रात्रीबेरात्री! एक महिन्यापूर्वी त्याचे लग्न झाले. तेव्हापासून तो रात्री केंद्रात दिसणे अशक्य आहे हे आम्हाला तिघांनाही माहीत होते. कोणी सुल्याची अपेक्षाही करत नव्हते तिथे. मी, आप्पा आणि गोल असे तिघेही आत्ता इन फॅक्ट सुल्याबद्दलच बोलत होतो. सुल्या आतातरी सुधारलेला दिसतोय, कळले असेल आयुष्य खरे कसे असते ते वगैरे! आणि ज्या खुर्चीवर मी उजवे कोपर रेलून बसलो होतो ती खुर्ची ओढली गेल्यामुळे मी वाकडातिकडा होऊन सावरून मागे बघतो तर सुल्या!
मी, आप्पा आणि गोल हे तिघेच नव्हेत तर अख्खे केंद्र सन्नाटा पसरल्यासारखे सुल्याकडे पाहात होते. एकवेळ आम्ही तिघे केंद्रात दिसायचो नाहीत, पण सुल्या सव्वानऊ ते सव्वा अकरा एकटा बसलेला असायचा केंद्रात! त्या दरम्यान त्याचे तीन चहा, एक बन मस्का आणि चार बिड्या व्हायच्या. येणारेजाणारे नवीन असले तर वळून वळून बघत राहायचे सुल्याकडे! काही नव्या आगंतुकांच्या टेबलांवर चर्चाही व्हायच्या की काय दिवस आले आहेत वगैरे! सुल्या ढुंकून पाहायचा नाही पब्लिककडे! जे त्याच्या फोनमध्ये डोके घालून बसायचा ते आमच्यापैकी कोणी आले तरच बोलू लागायचा.
सगळे अवाक झालेले असताना गोलने सुल्याची काहीही चौकशी न करता सुल्याला थेट फुकटचा सल्ला दिला.
"सुल्या, घरी जा यड्या"
"काशीत गेलं घर, गझनी, एक कटिंग आणि एक लाईट्स दे! माचिससकट!"
सुल्याचे हे वाक्य पूर्ण व्हायच्या आतच कटिंग आणि एक गोरी पान मार्लबोरो लाईट्स सुल्यासमोर येऊन पडलेली होती. सुल्याने धूर आत घेतला आणि केंद्रातील सुमारे चाळीस जणांचे ऐंशी डोळे गरगरले. सुल्याचा टी शर्ट धूर आत घेताना असाच ताणला जायचा आणि ते दृश्य पापणीही न लवू देता बघणारे अनेकजण केंद्रात होते. सुल्याने काढलेली धुराची वर्तुळे आढ्याला चिकटवलेल्या, आपल्याला आपलेच उलटे प्रतिबिंब दाखवणार्या बाबा आदमच्या जमान्यातील आरश्याला जाऊन थडकली आणि सुल्या हाताने टेबलावर ठेका धरत गाऊ लागला.
"येक रडका नि कडका नवरा, उंद्रावाणी थिजला गं, जागा असून दिसतोय असा की निपचित निजला गं"
ह्या ओळी ऐकून लांबवर चहावाटप करणारा गझनीसुद्धा खदाखदा हसला. गोलने सुल्याला दम भरला.
"भडव्या, उठ आणि निघ! आमच्यावर येईल साल्या"
गोल! ह्याचे नांव संदेश कोरगावकर! माणसाला जेथे जेथे चरबी असणे शक्य आहे तेथे ती असण्याचे वैभव तो शरीरावर नांदवत असे, त्यामुळे त्याला सगळे गोल म्हणत. पण ह्या गोलला सुल्या घाबरायचा नाही. सुल्या जगात कोणालाच घाबरायचा नाही. एक आप्पा सोडला तर! आप्पाला मात्र जरा वचकून असायचा. आप्पाची नेहमी आस्थेने चौकशी करायचा. आप्पाला वाईट वाटलेले त्याला अजिबात चालायचे नाही.
सुल्याने धुराचे दुसरे वर्तुळ गोलच्या चेहर्यावर सोडले व म्हणाला......
"शानपत्ती शिकवायची नाही. मी समर्थ आहे. गझनी, अॅश ट्रे दिला नाहीस तर कुठेही झटकीन राख"
अॅश ट्रे येऊन आदळला. जळती मार्लबोरो अॅश ट्रे वर ठेवत सुल्याने दोन्ही हात मागे घेतले आणि खांद्याखाली पोचलेले मुलायम केस अंबाड्यासारखे बांधून टाकले. केंद्रातील नवोदितांना सुल्याचा तो प्रोफाईल पाहून कसेबसे झाले.
सुल्याचे पूर्ण नांव होते सुलक्षणा आनंद मोकाशी!
सुल्या मुलगी होती.
आयुष्यात मुलीसारखा वागला नव्हता पण तो! मुलींशी पटलेच नाही कधी त्याचे! सवयी मुलांसारख्या, कपडे मुलांसारखे! हिंडायचाही अश्या ठिकाणी जिथे बायका हजार वेळा विचार करून न जायचा निर्णय घेतील. त्याला कोणी 'अगं' म्हंटलेलं चालायचं नाही. 'ए सुल्या' अशीच हक मारली पाहिजे. घरी आई वडील आणि मोठा भाऊ होता. तिघांनी सुल्यापुढे हात टेकून जमाना झालेला होता. पुरुषाची नजर बरोबर कळायची. कोणी जवळीक दाखवायला आला तर सुल्या चारचौघांदेखत असे कही बोलायचा की त्या माणसाला वाटावे की त्याला धरतीमातेने पोटात घ्यावे.
सुंदर, सेक्सी आणि सुशिक्षित असूनही सुल्याने वयाच्या सत्ताविसाव्या वर्षापर्यंत लग्नच केले नाही. कारण काय तर म्हणे बांधून का घ्यायचे स्वतःला? आपण चौघे तर रोज भेटत


text:
ो आणि प्रतिगामी मध्ये, आम्ही असामान्य कोनातून पहायला मिळतो .
एका बाजूला रस्त्याच्या खाली की प्रवासादरम्यान, आपण एखाद्या जुन्या मित्राकडे जाऊ शकता. किंवा आपण स्थानाबद्दल प्रेमात पडतो आणि एक नवीन आवडते स्थान शोधू शकता. विलंब दरम्यान, एक थांबा जसे, आपण एक आत्मा सोबती किंवा मित्र भेटू शकते किंवा आपल्या विचारांत एक संधी आहे या गोष्टी मर्क्यूरी रेट्रो दरम्यान घडत आहेत काय हे सांगणे कठीण आहे, किंवा हे फक्त असेच दिसते तर जरी चुकीचे वळण किंवा वाहतूक विलंब त्यांच्या स्वतःच्या भेटी आणू शकतील, जर आपण निराशेमुळे गेल्यास त्यांना कारणीभूत ठरू शकते तर ते होऊ शकतात.
आपण अधिक गैरसमज असू शकतात
गैरसमज साठी आणखी जागा आहे
आपण काय म्हणत आहात हे कोणीतरी ऐकू शकेल, परंतु आपला अर्थ चुकीचा समजेल. किंवा आपण आपल्या ई-मेलचे उत्तर देत नाही असा कोणी चिडलेला वाटू शकतो-ते ज्याला कधीच मिळाले नाही! मनावर खेळलेल्या युक्तीचा हा प्रकार आहे; तो आपल्याला आठवण करून देत आहे की गोष्टी नेहमीच दिसत नाहीत म्हणून
हे त्या सर्वांसाठी कठिण आहे जे सर्वकाही व्यवस्थित, नियंत्रित पद्धतीने चालू ठेवू इच्छितात. आणि तो मानसिक अस्थिर वर कहर चिडवणे शकता, जे आधीच माहित नाही जे शेवट आहे आपण ऐकले जाण्याची चिंता असल्यास, गोंधळ होण्यास त्रास होऊ शकतो
आपल्या मनात एक सुट्टीतील
आजकाल आम्ही सतत आवाज करून वेढलेले आहोत. संदेश, अॅलर्ट, जाहिराती, मोबाईल फोन्सवर इतर संभाषण, बँका आणि विमानतळे मधील बातम्या ... आमची मनी माहितीवर प्रक्रिया करण्यासाठी ओव्हरटाईम कार्य करतात, जरी आम्हाला याची जाणीव नसली तरीही साहित्य आणि बौद्धिक आणि अध्यात्मिक परिमाण यांच्यातील विवंचनाच्या बाबतीत बुध हे सर्व आहे. पुनरावलोकनासाठी आणि प्रतिबिंबीसाठी एक वेळ म्हणून, बुध प्रतिगामी या कर्कश गोंधळातून सुटून जाऊ शकते. आपल्या आतल्या मानसिक प्रक्रिया जाणून घेण्याचा, तसेच आपल्या स्वप्नांचा आणि आपल्या आध्यात्मिक स्वभावाच्या दृष्टिकोनांविषयी जाणून घेण्याची वेळ आहे.
ही एक ऊर्जा शिफ्ट आहे ज्यामध्ये मागील सोंपांचे क्रमवारी लावणे आणि सरकत करणे समाविष्ट आहे. आपले मन संगीताचे किंवा दुर्मिळ शांततेने शांत करण्यासाठी मार्ग शोधा. आपले स्वत: चे विचार ऐका आणि जिथे ते आपण घेत आहात त्याबद्दल जिज्ञासू व्हा.
बुध, वृश्चिक - तुमची वृश्चिक बुध
ज्योतिषशास्त्रीय चिन्ह मेष ते सेक्सी आणि प्रणयरम्य बाजू
मेष मेय इन लव - राशिचक्र सहत्वता
मीनमध्ये बुध
राशिचक्र चिन्हांसह मंगळ मोरानी
लिब्रा डार्क साइड
सिंह लिओ - राशि चिन्ह
लियो तीन जादूई भेटी
ज्योतिषशास्त्रामध्ये ज्यूपिटर धनुष्यकथा असल्यास त्याचा अर्थ काय आहे
2012 मध्ये शीर्ष 5 कंझर्व्हेटिव्ह सुपर पीएसी
EDEA स्केट्सचे पुनरावलोकन
ग्रेट डायनासोर चित्रपट टॅग लाइन्स
Nitro RCs ला लागू म्हणून दुबला आणि श्रीमंत काय आहेत?
का प्री-के आणि लवकर शिक्षण इतके महत्त्वाचे आहे
हॉस्टन- टीिलॉट्सन विद्यापीठ प्रवेश
ए पासून ते झेंडे शेक्सपियरचा अपमान
Engel v. Vitale आणि शालेय प्रार्थना बद्दल काय जाणून घ्या
"अमेरिकन पाई" चा अर्थ काय आहे 3 ("आता दहा वर्षे ...")?
पॅक्स मंगोलिका काय आहे?
जिमनास्टविषयी 8 गोष्टी जाणून घेण्यासाठी डॉमिनिक दावेस
गवत टेनिस कोर्टाचे फायदे आणि बाधक
Ytterbium तथ्ये - Yb एलिमेंट
ऑलिंपिक भारोत्तोलन - ऑलिंपिक संघाला आपले रस्ते
अमेरिका आणि इतर देशांच्या 17 रिकाम्या नकाशे
सुरुवातीच्यांसाठी नास्तिक
विद्यार्थी 'नावांचे शिकणे जलद मार्ग
नॉर्थवेस्ट मिसूरी स्टेट युनिव्हर्सिटी प्रवेश
नोकीयन हाकेपेलिटा 7 स्टुडर्ड टायर रिव्यू
क्लियोकाट्रा खरोखर काय दिसले?
अॅव्होगाड्रोची संख्या उदाहरण केमिस्ट्री समस्या
8 इटालियन शिकण्यासाठी बद्दल टिपा आपण शाळेत ऐकणार नाही


text:
वॉल्टर रेजिनाल्ड वॉली हॅमंड (जून १९, इ.स. १९०३:डोव्हर, केंट, इंग्लंड - जुलै १, इ.स. १९६५:क्लूफ, क्वाझुलु-नटाल, दक्षिण आफ्रिका) हा इंग्लंड व ग्लूस्टरशायरकडून आंतरराष्ट्रीय क्रिकेट खेळलेला खेळाडू होता. दुसऱ्या महायुद्धाच्या आधी व नंतर क्रिकेट खेळलेला हॅमंड उजव्या हाताने फलंदाजी करणारा मधल्या फळीतील फलंदाज तसेच मध्यम-जलद गती गोलंदाज होता. हॅमंड स्लिपमधील उत्कृष्ट क्षेत्ररक्षक होता.
हॅमंड, वॉल्टर
पुरुष चरित्रलेख


text: मस्त. मला लहान मुलांचा हेवा वाटतो, अशी पुस्तकं बघितली कि. मोठं झाल्यावर फारच सिनिकल होता जातो आपण, निर्भेळपणे


text:
शाहरुख खानच्या बचावासाठी चाहते मैदानात! | पुढारी Top
Mon, Jun 01, 2020 05:02
होमपेज › Soneri › शाहरुख खानच्या बचावासाठी चाहते मैदानात!


text: फक्त अनुष्काच नाही तर 'या' क्रिकेटपटूंच्या बायकाही पाहतात स्टेडियममध्ये सामने


text:
सिॲटल (तथा सियाटल) हे अमेरिकेची संयुक्त संस्थाने या देशाच्या उत्तर पश्चिमी भागातील सर्वात मोठे शहर आहे. हे एक बंदर असून, वॉशिंग्टन राज्यात आहे. कॅनडाच्या सीमेपासून हे साधारणतः १५४ कि.मी. दक्षिणेला आहे.
सिॲटलच्या परिसरात ४००० वर्षांपासून मनुष्यवस्ती आहे, पण युरोपी लोकांची वसाहत १९व्या शतकात सुरू झाली. पहिले युरोपी रहिवास्यांमध्ये आर्थर डेनी होते जे नोव्हेंबर १३, १८५१ला सिॲटलला पोचले. १८५३ साली, डॉक मेनर्ड यांने मुख्य वसाहतीला "सिॲटल" नाव द्यावे असे सुचविले. २००६ साली मुख्य शहराची लोकसंख्या ५,८२,१७४ होती व अख्या परिसराची लोकसंख्या साधारणतः ३३ लाख होती. सिॲटल परिसराला 'प्युजेट साउन्ड' असे सामान्यत: म्हटले जाते, ज्यात टकोमा, बेलव्ह्यू आणि एव्हरेट ही शहरे सुद्धा मोजली जातात. १८६९ ते १९८२ पर्यंत, सिॲटल 'क्वीन सिटी' (राणी शहर) म्हणून ओळखली जायची. सिॲटल हे आता 'एमरल्ड सिटी' (पाचू शहर) या उपाधीने ओळखले जाते. हे नाव १९८० च्या दशकात एका स्पर्धेत ठरवले गेले आणि ते ठेवण्याचे कारण आहे सिॲटल भवतालच्या प्रदेशातली वर्षभर हिरवी राहणाऱ्या झाडांची जंगले. सिॲटलला 'गेटवे टू अलास्का' (अलास्काचे प्रवेशद्वार), 'रेन सिटी' (वर्षा शहर), 'जेट सिटी' या नावांने सुद्धा ओळखले जाते. सिॲटलच्या रहिवास्यांना 'सिॲटलाइट्स' म्हटले जाते.
सिॲटल हे 'ग्रंज' संगीतप्रकाराचे जन्मस्थळ मानले जाते व सिॲटलचे लोक खूप कॉफी पीतात अशी त्यांची ख्याती आहे. सिॲटल मध्ये अनेक कॉफी कंपन्या सुरू झाल्या किंवा स्थापन झाल्या आहेत, जसे की 'स्टारबक्स' व 'सिॲटलस् बेस्ट कॉफी'. सेंट्रल कनेटिकट स्टेट युनिवर्सिटीच्या संशोधकांनी अमेरिकेच्या ६९ सर्वात मोठ्या शहरांमध्ये सिॲटलचा साक्षरतेबाबत दुसरा क्रम लावला. तसेच २००४ साली केलेल्या २००२ सालच्या अमेरिकेच्या जनगणनेच्या विश्लेषणातून असे लक्षाल येते की सिॲटल हे अमेरिकेतिल सर्वात सुशिक्षित मोठे शहर आहे कारण इकडच्या २५ वर्ष व जास्त वयाच्या ४८.७ टक्के रहिवास्यांकडे कमीत कमी बॅचलर डिग्री तरी आहे.
इतिहास
ज्या प्रदेशाला आता सिॲटल म्हणतात तिकडे गेल्या बर्फ युगाच्या अंतापासून वस्ती आहे. सिॲटलच्या मॅग्नोलिया भागातील 'डिस्कवरी पार्क' येथे केलेल्या पुरातत्त्व संशोधननांमुळे असे समजते की या प्रदेशात गेले ४००० वर्ष तरी मनुष्यवस्ती आहे. जेव्हा युरोपी लोकं आली तेव्हा डुवामिश कुलाची कमीत कमी १७ गावं 'एलिअट बे' (एलिअट खाडी)च्या परिसरात होती.
सिॲटलच्या इतिहासातील काही महत्त्वाच्या घटना:
 १८८९ मध्ये सिॲटलच्या मध्यभागी असलेल्या व्यापारी भागाला लागलेली आग.
 १८८५-१८८८ मध्ये चीनी लोकांविरुद्ध झालेले दंगे.
 क्लॅान्डाइक गोल्ड रश (कॅनडा मधील क्लॅान्डाइक नदी मध्ये सोने शोधण्याकरीता झालेली धावपळ). यामुळे सिॲटल हे महत्त्वाचे प्रवासाचे ठिकाण म्हणून ओळखू जाऊ लागले.
 १९१९चा संपूर्ण बंद. हा अमेरिकेतील सर्वात पहिला संपूर्ण बंद होता.
 १९६२ मधले "सेंच्युरी २१ एक्सपोझिशन". हा एक जागतिक मेळावा होता.
 १९९० सालचे "गुडविल खेळ".
भूगोल
वाहतूक
हवाई वाहतूक
सिॲटल आंतरराष्ट्रीय विमानतळ येथील मुख्य विमानतळ असून बोईंग फील्ड हा विमानतळ बोईंगच्या विमानांच्या चाचणी व प्रथम उड्डाणांसाठी वापरण्यात येतो.
संस्कृती
अर्थव्यवस्था
लोकजीवन
सरकार व राजकारण
शिक्षण
हेसुद्धा पहा
बाह्य दुवे
वॉशिंग्टन राज्यामधील शहरे
किंग काउंटी (वॉशिंग्टन)


text:
Seven-year-old girl beaten to death by father in Tamilnadu sgy 87 | आईला वाचवण्यासाठी भांडणात पडणाऱ्या सात वर्षाच्या मुलीची बापाकडून हत्या | Loksatta
आईला वाचवण्यासाठी भांडणात पडणाऱ्या सात वर्षाच्या मुलीची बापाकडून हत्या
धक्कादायक म्हणजे मुलीच्या आईने हत्येची ही घटना लपवण्याचा प्रयत्न केला
लोकसत्ता ऑनलाइन | July 10, 2019 12:53 pm
आपल्या आईला वाचवण्यासाठी भांडणात पडणाऱ्या सात वर्षांच्या मुलीची तिच्याच वडिलांकडून हत्या करण्यात आल्याची धक्कादायक घटना समोर आली आहे. आरोपी पुर्णपणे दारुच्या आहारी गेला असून, त्यादिवशीदेखील मद्यपान करुन आपल्या पत्नीला मारहाण करत होता. आईला वडिलांकडून मारहाण होताना पाहून मुलगी वाचवण्यासाठी गेली. मात्र आरोपीने मुलीला इतकी मारहाण केली की तिचा मृत्यू झाला.
पोलिसांनी याप्रकरणी ३७ वर्षीय कैलाश याला अटक केली आहे. तामिळनाडूमधील तिरुनेवेली जिल्ह्यात ही घटना घडली आहे. धक्कादायक म्हणजे, मुलीच्या आईने हत्येची ही घटना लपवण्याचा प्रयत्न केला. पोलिसांनीही मुलीची आई निलावती हिलाही अटक केली आहे.
सोमवारी रात्री ही घटना घडली. पण शेजाऱ्यांना शंका आली आणि मंगळवारी हा प्रकार उघडकीस आला. शेजाऱ्यांनी दिलेल्या माहितीनुसार, दुसरीत शिकणारी सुगीरथा घराबाहेर खेळत होती. त्यावेळी तिच्या वडिलांनी तिला घरी बोलावून घेतलं होतं. मात्र तिने दुर्लक्ष केलं आणि पुन्हा खेळू लागली.
सोमवारी रात्री जेव्हा आरोपी कैलाश घरी परतला तेव्हा मुलीच्या वागण्यावरुन पत्नीशी भांडू लागला आणि मारहाण करण्यास सुरुवात केली. सुगीरथाने वडिलांना थांबवण्याचा प्रयत्न केला. यामुळे त्याचा पारा अजून चढला आणि त्याने सुगीरथाला मारहाण करण्यास सुरुवात केली. मारहाण झाल्याने सुगीरथा बेशुद्ध पडली. तिला रुग्णालयात नेलं असता मृत घोषित करण्यात आलं.
दांपत्याने मृतदेह घरी नेला आणि ही घटना लपवण्याचा प्रयत्न केला. मुलगी छतावरुन पडल्याने जखमी झाली होती असा दावा त्यांनी केला. मंगळवारी त्यांनी अंत्यविधी करण्याची सगळी तयारी केली होती. मात्र संशय निर्माण झाल्याने हे प्रकरण पोलिसांपर्यंत पोहोचलं. चौकशी केली असता सत्य समोर आलं आणि पोलिसांनी दांपत्याला अटक केली. दरम्यान मृतदेह शवविच्छेदनासाठी रुग्णालयात पाठवण्यात आला आहे.


text:
काश्मीरमध्ये चकमकीचे सत्र चालूच ; एक दहशतवादी ठार - Live Marathi
Post Published at 11:34 2019-05-29
श्रीनगर (वृत्तसंस्था) : जम्मू काश्मीरमधील कुलगाम जिल्ह्यात सुरक्षा जवान आणि दहशतवाद्यांमध्ये झालेल्या चकमकीत एक दहशतवादी ठार झाला आहे. कुलगाम जिल्ह्यातील ताझीपोरा गावात दहशतवादी लपले असल्याची माहिती मिळाल्यानंतर राष्ट्रीय रायफल्स, राज्य पोलिसांच्या स्पेशल ऑपरेशन्स ग्रुप आणि केंद्रीय राखीव पोलीस दलाने (सीआरपीएफ) परिसराला घेराव घालत सर्च ऑपरेशन सुरु केलं होते.
सूत्रांकडून मिळालेल्या माहितीनुसार, सुरक्षा दलांनी सर्च ऑपरेशनला सुरुवात केली होती. दहशतवादी लपले होते त्या घराजवळ सुरक्षा दल पोहोचताच दहशतवाद्यांनी गोळीबार सुरु केला. त्यानंतर चकमकीला सुरुवात झाली. अद्याप काही दहशतवादी लपले असून त्यांच्यासोबत सुरक्षा दलांची चकमक सुरु आहे.
दरम्यान सुरक्षेच्या कारणास्तव कुलगाम जिल्ह्यात इंटरनेट सेवा बंद करण्यात आली आहे. यादरम्यान जम्मूमध्ये दोन पाकिस्तानी नागरिकांना अटक करण्यात आली आहे. लष्कर तळाचे फोटो आणि व्हिडीओ काढत असल्याने त्यांना अटक करण्यात आली आहे. दोघांना पोलिसांकडे सोपवण्यात आले असून चौकशी सुरु आहे.


text: त्यांनी १८७२ साली जातवार जनगणना सुरु केली.त्यांनी मुंबई राज्यातील


text: जमे I पॉट ८गब पं३ प्लेअर येल्लोव - किंमत इतिहास


text:
Goa Crime: युवतीला ढकलल्या प्रकरणी फोंड्यातील युवकाला अटक
संशयिताला अटक करण्यात पोलिसांचा वेळकाढूपणा, शेवटी कपिलेश्‍वरी - कवळे येथील नागरिकांचा पोलिस स्थानकावर मोर्चा (Goa Crime)
कपिलेश्‍वरी - कवळे येथील पोलिस स्थानकावर नेलेल्या मोर्चातील नागरिक (Goa Crime)Dainik Gomantak
Goa Crime: फोंडा, कपिलेश्‍वरी - कवळे येथील एका युवतीला ढकलून तिला जखमी केल्याप्रकरणी वारभाट - कवळे येथील संशयित ओंकार धनंजय कवळेकर याला अखेर आज (शनिवारी) पोलिसांनी दुपारी ताब्यात घेतले (Police arrested the suspect). त्याला फोंडा प्रथम श्रेणी न्यायदंडाधिकाऱ्यांसमोर (Ponda First Class Magistrate) उभे केले असता तीन दिवसांचा रिमांड (3 Day Remand) देण्यात आला. संशयित ओंकार याने रस्त्याच्या कडेला उभ्या असलेल्या एका युवतीला लिफ्ट देण्यासाठी गाडी थांबवली असता या युवतीने नकार दिल्याने तिला ढकलून खाली पाडले होते, या प्रसंगात युवती जखमी झाल्याने तिच्यावर इस्पितळात उपचार करण्यात आले.
Goa: पत्नीकडून पतीच्या प्रेमसंबंधाचा पर्दाफाश
दरम्यान, संशयित युवकाला अटक करण्यात पोलिस चाल-ढकल करीत (Ponda Police Delay to Arrest) असल्याने शेवटी कपिलेश्‍वरी - कवळे येथील नागरिकांनी फोंडा पोलिस स्थानकावर मोर्चा नेला (Citizens march at Ponda police station). मात्र फोंडा पोलिसांनी संशयिताला आधीच अटक केल्याचे समजल्याने या नागरिकांनी पोलिसांचे अभिनंदन केले आणि संशयितावर कडक कारवाई करण्याची मागणी केली.
Goa Politics: गोव्यात कायदा आणि सुव्यवस्था ढासळल्याने सरकार बरखास्त करा - दिगंबर कामत
संशयिताला मोकळा सोडल्यास अन्य घटना घडू शकतात, त्यामुळे पोलिसांनी संशयितावर कारवाई करावी अशी मागणी स्थानिक पंचसदस्य द्रूपदा नाईक, दीपश्री नाईक व सर्वेश नाईक तसेच इतरांनी केली. पोलिस निरीक्षक मोहन गावडे यांनी संशयिताला अटक करण्यात आली असून त्याच्यावर कायदेशीर कारवाई केली जाईल, असे पत्रकारांशी बोलताना सांगितले.


मुंबई वृत्तान्त
ठाणे वृत्तान्त
महामुंबई वृत्तान्त
नाशिक वृत्तान्त
नागपूर वृत्तान्त
नगर/पश्चिम महाराष्ट्र वृत्तान्त
- कोल्हापूर महापालिकेची बँक हमी प्रदूषण नियंत्रण मंडळाकडून जप्त
- 'आयआरबी' कर्मचा-यांना टोप गावातून पिटाळले
मराठवाडा वृत्तान्त
रविवार वृत्तान्त
विदर्भरंग
मोस्ट कमेन्टेड
- सन्मान राखला नाही तर विरोधात बसू
- फोटो गॅलरी : गेली शान, तरी आलिशान!
- अल्पमतातील सरकार चालवणे घटनाविरोधी - शिवसेनेचा भाजपला टोला
- शिवसेनेला केवळ दोनच कॅबिनेट मंत्रिपदे?; अर्थ, गृह, ऊर्जा, महसूल भाजपकडेच राहणार
- पोप यांचा साक्षात्कार
- राज ठाकरे यांचा राज्यव्यापी दौरा
- 'आयारामां'पासून मंत्रिपदे दूरच..
- ..जेव्हा 'शहेनशा' हाती झाडू घेतात!
मोस्ट रीड
- फोटो गॅलरी : गेली शान, तरी आलिशान!
- अल्पमतातील सरकार चालवणे घटनाविरोधी - शिवसेनेचा भाजपला टोला
- शिवसेनेला केवळ दोनच कॅबिनेट मंत्रिपदे?; अर्थ, गृह, ऊर्जा, महसूल भाजपकडेच राहणार
- सन्मान राखला नाही तर विरोधात बसू
- चोरडियांच्या आत्महत्येला कारणीभूत आशिष शर्मा कोण?
- मोदी आणि शहांची माफी मागा - शिवसेनेची कोंडी करण्याची भाजपची रणनिती
- 'आयारामां'पासून मंत्रिपदे दूरच..
- पोप यांचा साक्षात्कार
चालत्या बसमध्ये २३ वर्षीय तरुणीवर झालेल्या सामूहिक बलात्काराच्या घटनेने अस्वस्थ झालेल्या सर्वसामान्यांच्या मनातील संतापाचा उद्रेक आज दिल्लीच्या रस्त्यांवर पुन्हा उफाळून आला. पीडित मुलीला न्याय मिळावा म्हणून आज संतप्त महिला व मुलींचा रोष आज थेट राष्ट्रपती भवनावरच थडकला. सुरक्षा कर्मचाऱ्यांना न जुमानता स्वाती नावाच्या मुलीने राष्ट्रपती भवनात शिरण्यातही यश मिळविले. गेल्या अनेक वर्षांत राष्ट्रपती भवनाची सुरक्षा प्रथमच भेदली गेली. सामूहिक बलात्काराची बळी ठरलेल्या तरुणीवर उपचार सुरू असलेल्या सफदरजंग इस्पितळापुढेही आज निदर्शने करण्यात आली.
रविवारच्या बलात्काराच्या घटनेविषयी देशातील प्रत्येक व्यक्तीच्या मनात रोष आहे आणि तो असायलाही हवा. बलात्काराविरुद्ध कठोर कायदा करण्याची प्रक्रिया शक्य तितक्या लवकर सुरू करण्यात येईल, अशी ग्वाही गृहमंत्री सुशीलकुमार शिंदे यांनी पत्रकारांशी बोलताना दिली.
दरम्यान, प्रसिद्धी माध्यमांनी आम्हाला बोलण्यासाठी गळ घालू नये, असे आवाहन बलात्काराची बळी ठरलेल्या तरुणीच्या आप्तांनी केले आहे.
गुरुवारी संसदेचे हिवाळी अधिवेशन संपताच इंडिया गेटच्या आसपास शिथिल झालेल्या सुरक्षा व्यवस्थेला गुंगारा देत निदर्शकांनी अतिसंवेदनशील आणि सुरक्षित समजल्या जाणाऱ्या रायसीना हिल्सवर पोहोचून आपल्या उग्र संतापाची झलक पेश करीत थेट राष्ट्रपती भवनाचीच सुरक्षा भेदली. शुक्रवारी दुपारी वायडब्लूसीए, एनएफआयडब्लू, एआयडीडब्लूए आणि जेएनयूएसयू यासारख्या विविध महिला संघटनांच्या नेतृत्वाखाली महिला व तरुणींनी राजपथपासून मोर्चा काढून रायसीना हिल्सवरच कूच केली. बलात्काऱ्यांना फाशी द्या, अशी मागणी निदर्शक महिला करीत होत्या. त्यांच्या अकस्मात आक्रमणामुळे राष्ट्रपती भवन, पंतप्रधानांचे कार्यालय, गृह मंत्रालय, संरक्षण मंत्रालय आणि वित्त मंत्रालय असलेले नॉर्थ ब्लॉक आणि साऊथ ब्लॉकसमोरच्या सुरक्षारक्षकांची भंबेरी उडाली आणि मंत्रालयांमध्ये गेलेल्या व्हीव्हीआयपींना बाहेर पडणे अवघड झाले आणि विजय चौकातील वाहतूक व्यवस्था कोलमडली. निदर्शकांच्या गर्दीने नॉर्थ ब्लॉकमध्ये पोहोचलेले पश्चिम बंगालचे राज्यपाल एम. के. नारायणन यांचीही गाडी रोखली. राष्ट्रपती भवनापुढे जोरदार घोषणाबाजी करून निदर्शक इंडिया गेटकडे रवाना झाले. दिवसभरात आम आदमी पार्टीचे प्रमुख अरिवद केजरीवाल आणि त्यांच्या सहकाऱ्यांनी जंतरमंतर येथे बलात्काराच्या घटनेचा निषेध नोंदविला. इंडिया गेटपाशी गटागटाने पोहोचणाऱ्या निदर्शकांनी सुरक्षा व्यवस्थेची कसोटीच पाहिली. सफदरजंग इस्पितळापुढे निदर्शकांनी घोषणा देत रस्त्यावरची वाहतूक ठप्प केली. सायंकाळी काँग्रेस अध्यक्ष सोनिया गांधी यांच्या निवासस्थानापुढेही निदर्शने करण्यात आली.


text:
ील स्वामी विवेकानंद योगा केंद्र नागरिकांना योगा करण्याकरीता सदर जागा भाडयाने देण्यासाठी जाहिर निविदा प्रसिद्ध करण्यात आली होती त्या अनुरोधाने खालील पात्र संस्थांचे आडे दराचे प्रस्ताव प्राप्त झाले आहेत.
| अ.क्र. | संस्थेचे नाव | सादर केलेले दर |
|-------|--------------|----------------|
| 1 | मे. टफ स्पोर्ट्स ऑन्ड एज्युकेशन सोसायटी | ₹.10,927/- |
| 2 | मे. परहित सेवा संघ | ₹.2,000/- |
| 3 | मे. स्टार फाऊंडेशन | ₹.3,500/- |
वरील पैकी मे. टफ स्पोर्ट्स ऑन्ड एज्युकेशन सोसायटी याचे दर जास्तीत असल्याने त्यांच्या सोबत 03 वर्ष मुदतीकरीता करारनामा करून जागा भाडे तत्त्वावर देण्यास शिफारस आहे.
(दिपक खांबित)
कार्यकारी अभियंता (मिळकत)
मिरा भाईदर महानगरपालिका
मा. आयुक्त यांच्या मान्यतेने.
मिरा भाईंदर महानगरपालिका
मा. स्थायी समिती सभा दि. १०/४/२०२२
//गोष्टाचा//
प्रकरण क्र. :- (५४) ९.८ कि.मृ. ऑटोमेटिक फायर बॉल (अग्निरोधक) यंत्रणा खरेदी करणेवाच.
मिरा भाईंदर महानगरपालिकेच्या अख्यारित्यातील अनिश्चित विभागाकरिता (९.८ कि.मृ.) चे ऑटोमेटिक फायर बॉल (अग्निरोधक) यंत्रणा खरेदी करणेकामी मा. आयुक्त सांग यांना अहवाल सादर करण्यात आला होता. सदरच्या अहवालवार मा. आयुक्त सांग यांची मंजुरी प्राप्त झाल्यानंतर सिस्टम मॅनेजर, संगणक विभाग यांना Gem Portal पोर्टल वर निविदा प्रसिद्ध करण्यावाचत पत्र देण्यात आले होते. तदूनतर सदरच्या निविदेत ९० निविदाधारकांनी भाग घेतला असल्याचे सिस्टम मॅनेजर, संगणक विभाग यांच्याकडून अहवाल प्राप्त झाल्यावर मा.उप-आयुक्त सांग (अग्नि) यांना भाग घेतलेल्या निविदाधारकांचे तांत्रिक लिफाफा उघडणकामी अहवाल सादर करण्यात आला. सदरच्या अहवालवार मा. उप-आयुक्त सांग यांची मंजुरी प्राप्त झाल्यानंतर निविदाधारकांचे तांत्रिक लिफाफा उघडण्यात आला. त्यामध्ये ०३ निविदाधारक तांत्रिक लिफाफ्यात पात्र ठरले आहेत. त्यानंतर सदरील निविदाधारकांचे दरपक्षेचे उघडणकामी मा. निवड समितीची मान्यता प्राप्त झाल्यानंतर निविदाधारकांची दरपक्षेचे उघडवून त्याचाबतचा तुलनात्मक तक्ता खालील प्रमाणे
| अ.क. | टेंडर आयडी क्र. | कामाचे नाव | नग | मे. ड्रीमटच सक्सेस सिस्टम प्रा. लि., एकूण रकम (सर्व करासहित) | मे. तौरस इंटरप्रायजेस एकूण रकम (सर्व करासहित) | मे. जँनिथ सोल्युशन एकूण रकम (सर्व करासहित) |
|-------|------------------|-------------|-----|---------------------------------------------------------------|---------------------------------------------------------------|---------------------------------------------------------------|
| ०३ | _PHONE_ | अनिश्चित विभागाकरिता (९.८ कि.मृ.) चे ऑटोमेटिक फायर बॉल अग्निरोधक यंत्रणा खरेदीकामी | १२८९ | रू. १,३४,१८,४००/- | रू. १,३४,००,२३०/- | रू. १,३४,००,०००/- |
वर नमुद केलेल्या कामाकरिता ९) मे. ड्रीमटच सक्सेस सिस्टम प्रा. लि., २) मे. तौरस इंटरप्रायजेस व २) मे. जँनिथ सोल्युशन या निविदाधारकांनी सादर केलेल्या दरपक्षकामप्रमे ये. तौरस इंटरप्रायजेस यांच्या मध्ये दि. १७/०५/२०२२ रोजी संपन्न झाल्या वाटाचाटी बैठकीत अंती सादर केलेल्या दरावाचत्या तपशील पुढीलप्रमाणे.
| अ.क. | टेंडर आयडी क्र. | कामाचे नाव | नग | निविदेतील दर (सर्व करासहित) | मे. तौरस इंटरप्रायजेस वाटाचाटी अंती (सर्व करासहित) |
|-------|------------------|-------------|-----|---------------------------------|---------------------------------------------------------------|
| ०३ | _PHONE_ | अनिश्चित विभागाकरिता (९.८ कि.मृ.) चे ऑटोमेटिक फायर बॉल अग्निरोधक यंत्रणा खरेदीकामी | १२८९ | रू. १,३४,६३,५००/- | रू. १,३३,६३,५३०/- |
सन २०२२-२३ या चालु आर्थिक वर्षात साधन समुद्री व भांडारे यांची खरेदी या लेखाशिर्षा अंतर्गत रू. ३००,०००/- लाख इतकी तरुण आहे. चालु आर्थिक वर्षात सादर तरतवीतुन कोंगणातील खर्च करण्यात आलेला नाही.
तरी मे. तौरस इंटरप्रायजेस या निविदाधारकांस उत्तर नमुद कामाकरिता कार्यादेश प्रदान करण्यास व सादर कामी येण्या रू. १,३३,६३,५३०/- या खर्चास मा. स्थायी समिती सभेची मंजुरी मिळण्यास शिफारस असे.
(मारुती गायकवाड)
उप-आयुक्त (अनिश्चित)
मिरा भाईंदर महानगरपालिका
मा. आयुक्त सांग यांचे मान्यतेने
मिरा भाईदर महानगरपालिका
मा. स्थायी समिती सभा दिन १५/८/२०२२
//गोष्टवार//
प्रकरण क्र. :- ( प्र ) ९ कि. ग्रें. ऑटोमेटिक फायर बॉल (अग्निरोधक) यंत्रणा खरेदी करणे बावळत.
मिरा भाईदर महानगरपालिकेच्या अख्यारित्यातील अग्निशमन विभागाकरिता (९ कि.ग्रें.) चे ऑटोमेटिक फायर बॉल (अग्निरोधक) यंत्रणा खरेदी करणेकामी मा. आयुक


text:
हा लेख हिमाचल प्रदेश राज्यातील बिलासपूर शहराविषयी आहे. बिलासपूरच्या इतर संदर्भांसाठी पहा - बिलासपूर-निःसंदिग्धीकरण.
बिलासपूर भारताच्या हिमाचल प्रदेश राज्यातील एक शहर आहे.
हे शहर बिलासपूर जिल्ह्याचे प्रशासकीय केंद्र आहे.
हिमाचल प्रदेशमधील शहरे
बिलासपूर जिल्हा, हिमाचल प्रदेश


text: - आजी-आजोबा आणि आई-वडिल


text: लहानगी मुलं सहा सात वर्षांची झाली आणि अत्यंत कडाक्याच्या थंडीत आणि या कुरणांच्या बिकट प्रदेशात येण्यासारखी झाली की तेदेखील ही बुरशी गोळा करण्याच्या मोहिमांवर निघतात आणि तेच जास्त प्रमाणात बुरशी गोळा करतात. "मोठ्यांपेक्षा आमची नजर जास्त तेज असते. दिवसभरात आम्ही ४० तरी नग शोधून गोळा करून आणतो. मोठ्यांना यापेक्षा खूपच कमी सापडतात आणि कधी कधी तर त्यांना एकही नग सापडत नाही," १६ वर्षांचा विवेक आत्मविश्वासाने सांगतो.


text:
Corona infection can be avoided by social distancing
घर CORONA UPDATE देशाच्या लोकसंख्येच्या २६ टक्के लोक करोनाबाधित होऊ शकतात, ४५० करोनाग्रस्तांमागे १ मृत्यू...
March 24, 2020 1:46 pm Delhi
सोशल डिस्टन्सिंग तिसऱ्या टप्प्याला उशिर करू शकतो
देशात कोव्हिड १९ साठीच्या झालेल्या पहिल्या वहिल्या अभ्यासानुसार करोनाचा व्हायरसमुळे कम्युनिटी ट्रान्समिशनचे प्रकार थांबवले जाऊ शकतात. पण हे थांबवल्यामुळे काही काळासाठी कम्युनिटी ट्रान्समिशन फक्त लांबवणीवर पडेल, असा अभ्यास इंडियन काऊंसिल ऑफ मेडिकल रिसर्चने जाहीर केला आहे. खबरदारीचा उपाय म्हणून प्रवाशांचे स्क्रिनिंग आणि सोशल डिस्टसिंग यासारख्या प्रतिबंधात्मक उपाय योजना घेतल्याने कम्युनिटीमधील ट्रान्समिशन काही काळासाठी रोखले जाऊ शकतात. पण हे पुर्णपणे थांबवता येणार नाही. आयसीएमआरने एका जर्नलच्या माध्यमातून हा अभ्यास प्रकाशित केला आहे. त्यामध्ये आयसीएमआरचे प्रमुख एपिडेमॉलॉजिस्ट आर गंगाखेडकर यांच्या अभ्यासाचाही समावेश आहे.
सोशल डिस्टन्सिंगमध्ये घरगुती क्वारंटाईन यासारख्या पद्धतींमुळे एकुणच करोनाची लागण होण्याचे ६२ टक्के प्रमाण कमी केले जाऊ शकते. तर करोना पॉझिटीव्हची संख्या ८९ टक्क्यांपर्यंत वाढण्यापासूनही बचाव केला जाऊ शकतो. म्हणूनच करोनाचा वाढता आलेख स्थिरावण्यासाठी मदत होऊ शकेल. हा संपुर्ण अभ्यास करताना १ करोनाग्रस्ताची लागण ही १.५ लोकांना होऊ शकते या आधारावर करण्यात आली आहे. आय़सीएमआरच्या अभ्यासानुसार करोनामुळे एका मृत्यू पाठोपाठ १० गंभीर करोनाग्रस्तांची प्रकरणे असतील. तर ४० ते ५० प्रकरणे ही किरकोळ अशा स्वरूपाची असतील. भारताच्या लोकसंख्येनुसार देशात २६ टक्के लोकांना करोनाची लागण होऊ शकते. तर करोनाची लागण झालेल्यांपैकी १ जणांचा मृत्यू होऊ शकतो असा अभ्यास आयसीएमआरने केला आहे.
सोशल डिस्टन्सिंगमुळे सध्याचा करोना पॉझिटीव्हचा आलेख हा स्थिरावण्यास मदत होईल. तसेच आणखी वाढत्या प्रकरणांमध्येही स्थिरता येईल. जेव्हा परदेशी प्रवासाची कोणत्याच पद्धतीचा इतिहास नसेल आणि एकाचवेळी मोठ्या प्रमाणात मोठ्या जनसमुदायाला करोनाची लागण होईल अशावेळी आपण स्टेज ३ मध्ये म्हणजे कम्युनिटी ट्रान्समिशनमध्ये पोहचलेले असू. सध्या भारतात करोनाची लागण ही ज्यांनी परदेशी प्रवास केला आहे किंवा अशा व्यक्तींच्या संपर्कात जे लोक आले आहेत अशांनाच झालेली आहे.
सोशल डिस्टन्सिंगमुळे सध्याचा करोनाचा आलेख हा स्थिर होईल, असा निष्कर्ष या अभ्यासातून काढण्यात आला आहे. आयसीएमआरने मॅथेमॅटिकल मॉडेलिंगचा वापर यासाठी केला आहे. प्रवास करणाऱ्यांचे सातत्याने स्क्रिनिंग झाले तर करोनाचा प्रसार थांबवता येऊ शकतो असे अभ्यासातून समोर आले आहे. सोशल डिस्टन्सिंगमुळे या व्हायरसचा प्रसार समाजामध्ये दिरंगाईने होण्यासाठी मदत होईल. सरासरी एक ते तीन आठवड्याच्या कालावधीने ही दिरंगाई करणे शक्य असल्याचे आयसीएमआरचे म्हणणे आहे.


text:
औरंगाबाद हा भारताच्या बिहार राज्यातील जिल्हा आहे. याचे प्रशासकीय केंद्र औरंगाबाद येथे आहे.
चतुःसीमा
तालुके
बाह्य दुवे
औरंगाबाद जिल्हा, बिहार
बिहारमधील जिल्हे


वाळूज (सोलापूर): "देगाव(ता.मोहोळ) येथील फुटलेल्या बंधाऱ्याच्या पाण्यात वाहून गेलेलेल्या विनायक आतकरे यांच्या कुंटुंबीयांना शासन स्तरावरुन सर्वतोपरी मदत मिळवून देण्यासाठी मी स्वतः प्रयत्नशील आहे." असे मत सोलापूरचे जिल्हाधिकारी मिलींद शंभरकर यांनी देगाव(वा)(ता.मोहोळ)येथेआतकरे कुंटुंबांचे सांत्वन करताना व्यक्त केले.पावसामुळे बंधाऱ्याकडे जाणारा रस्ता खराब झाल्याने भरपावसात त्यांनी ट्रॅक्टर मधून जावून बंधाऱ्याची व नुकसानग्रस्त शेतीची पाहणी केली.
मोहोळ तालुक्यातील देगाव(वा)येथील भोगावती नदीवरील अतिवृष्टीमुळे व दुरुस्तीच्या निकृष्ट कामामुळे फुटलेल्या बंधाऱ्याच्या पाण्याच्या प्रवाहातून वाहत जावून मृत्यू पावलेल्या शेतकरी विनायक कृष्णात आतकरे(वय-५५)यांचा गुरुवारी(ता.७)मृत्यू झाला होता.सदर आतकरे कुंटुंबीयांच्या सांत्वनासाठी व बंधाऱ्याची पाहणी करण्यासाठी जिल्हाधिकारी मिलिंद शंभरकर,आमदार यशवंत माने,जि.प.सदस्य उमेश पाटील,मोहोळचे तहसिलदार प्रशांत बेडसे-पाटील,नायब तहसिलदार भालचंद्र यादव,पंचायत समिती सदस्य अंजिक्यराणा पाटील,मोहोळच्या सभापती रत्नमाला पोतदार,सोलापूर पाटबंधारे विभागाचे कार्यकारी अभियंता एम.टी.जाधवर, पाटबंधारे उपविभाग बार्शीचे उपअभियंता श्री.कुलकर्णी यांनी आतकरे कुटूंबियांच्या घरी जाऊन भेट घेऊन सांत्वन केले.
देगाव(ता.मोहोळ)येथील कोल्हापूर पध्द्तीचा बंधारा मोहोळ-वैराग रोडपासून एक किलोमीटर अंतरावर आहे.त्याठिकाणी जाणारा रस्ता खराब व चिखलमय झाल्याने वाहनाचा ताफा रोडवर उभा करण्यात आला होता.जिल्हाधिकार्यांसह इतर अधिकारी व पदाधिकारी यांनी ट्रॅक्टरमध्ये उभारुन प्रवास करत बंधाऱ्याची व नुकसानग्रस्त शेतीची पाहणी केली.संबंधित पाटबंधारे विभागाच्या आधिकाऱ्यांकडून जाग्यावरच जिल्हाधिकाऱ्यां नी कामाबाबत माहिती घेऊन बंधाऱ्याच्या निकृष्ट कामाबाबत नाराजी व्यक्त केली. संबंधीत विभागाच्या अधिकाऱ्यांना तात्काळ अहवाल तयार करून काम चांगले करण्या च्या सक्त सूचना दिल्या.तसेच मयत शेतकरी विनायक आतकरे यांच्या घरी जाऊन कुटूंबियाची भेट घेऊन सांत्वन केले.यावेळी कुटूंबियाला मानसिक आधार देत शासनाकडून मदत मिळवून देण्यासाठी निश्चित प्रयत्न करणार असल्याचे जिल्हाधिकारी शंभरकर यांनी सांगितले.
हेही वाचा: समाजासाठीचे योगदान पाहून उमेदवारी देणार ; डाॅ धवलसिंह मोहिते-पाटील
यावेळी जि प सदस्य उमेश पाटील,पं स सभापती रत्नमाला पोतदार,पं स सदस्य अजिंक्यराणा पाटील,सोलापूर जिल्हा दुध संघाचे संचालक दीपक माळी,तहसीलदार प्रशांत बेडसे-पाटील,नायबतहसीलदार भालचंद्र यादव, नरखेड मंडलाधिकारी श्री. पांढरे,सरपंच आण्णासाहेब घोडके,उपसरपंच अमर आतकरे,माजी सरपंच बबन दगडे, राजकुमार पाटील,दतात्रय आतकरे,महेश दगडे,नितेश आतकरे,तेजस आतकरे, तलाठी,ग्रामसेविका राणी चव्हाण,ग्रामस्थ शेतकरी उपस्थित होते.
"शासनाकडून पुराच्या पाण्यात वाहून गेलेल्या शेतकऱ्यांसाठी चार लाख रुपयांची मदत तातडीने देण्यात येईल तसेच आतकरे कुटुंबीयांना संजय गांधी निराधार योजनेचा लाभ देण्यासाठी अधिकार्यांनी तात्काळ प्रस्ताव सादर करावा"
-मिलींद शंभरकर, जिल्हाधिकारी सोलापूर
देगाव(ता.मोहोळ)येथील बंधाऱ्याची पाहणी करण्यासाठी जिल्हाधिकारी मिलींद शंभरकर हे भरपावसात व चिखलातून ट्रॅक्टर मधून प्रवास करत बंधाऱ्यावर पोहोचले मात्र या ठिकाणी भिमा पाटबंधारे लाभक्षेत्र विकार प्राधिकरणचे अभियंता धिरज सावे उपस्थित राहणे अपेक्षीत असताना ते उपस्थित नव्हते.


मतदारसंघातील प्रश्न
१९९६, १९९९ आणि २०१४ चा अपवाद वगळता इतर लोकसभा निवडणुकीत दक्षिण मुंबई मतदारसंघात काँग्रेसचाच झेंडा फडकलाय. हे परंपरागत वर्चस्व पुन्हा मिळविणे काँग्रेससाठी प्रतिष्ठेचे ठरणार आहे.
काँग्रेसचे मुरली देवरा यांनी १९८४, १९८९, १९९१ आणि १९९८ मधील लोकसभा निवडणुकीत सलग विजय मिळविला; मात्र १९९६ आणि १९९९ मध्ये भाजपच्या जयवंतीबेन महेता यांनी त्यांचा पराभव करत काँग्रेसच्या बालेकिल्ल्याला सुरुंग लावला होता. २००४ आणि २००९ मध्ये देवरांचे पुत्र मिलिंद यांनी पुन्हा मतदारसंघ ताब्यात घेतला. मोदी लाटेत मात्र २०१४ मध्ये त्यांनाही पराभव पाहावा लागला. यंदाच्या निवडणुकीत शिवसेना-भाजप युती पुन्हा विजयाच्या तयारीत असली, तरी देवरा यांनी आव्हान उभे केले आहे. मतदारसंघातील मलबार हिल, कफ परेडसारख्या उच्चभ्रू वस्तीतील मतदार नेहमीच भाजपच्या पाठीशी राहिला. तसेच गुजराती आणि मारवाडी मतदार भाजपची जमेची बाजू असल्याचे मानले जाते; मात्र याच मतदारांच्या पाठिंब्यावर देवरा पिता-पुत्र निवडून यायचे. प्रसिद्ध उद्योगपती मुकेश अंबानी यांच्यासह काही उद्योजकांनी देवरा यांना समर्थन दिल्याने चित्र बदलू शकते. बहुजन वंचित आघाडीचा उमेदवार रिंगणात असला, तरी प्रचारात त्यांची कुठेही चर्चा नाही. त्यामुळे देवरा आणि युतीचे अरविंद सावंत यांच्यातच थेट लढत होईल.
दक्षिण मुंबई मतदारसंघात परळ, लालबाग, प्रभादेवी, गिरगावात मराठी मतदारांचे वास्तव्य आहे. ते नेहमी शिवसेनेच्या पाठीशी उभे राहिल्याचा इतिहास आहे. दुसरीकडे केंद्र आणि राज्य सरकारच्या कामगिरीवर नाराजीचे चित्र असल्याने देवरा सावंत यांना जोरदार टक्कर देतील, असे वाटते.
मतदारसंघातील भायखळ्यासह नागपाडा, भेंडीबाजार, रे रोड, ग्रॅण्ट रोड, मुंबई सेंट्रल भागांत मुस्लिम मतदारांची संख्या मोठी आहे. ही मते 'कॅश' करण्यात देवरा यशस्वी ठरले, तर सावंत 'डेंजर झोन'मध्ये जातील.


'काका तुमचं काम झालं!' मी दिलेला कागद फाईलला लावत पोलीस म्हणाले. मी मनातल्या मनात हुश्श केलं. ताणलेलं शरीर, मन एकदम सैल झालं. गेले तीन दिवस खूप ताणात गेले होते. पासपोर्टच्या नूतनीकरणाची प्रक्रिया पासपोर्ट कार्यालयात अगदी सुरळीत झाली होती. पासपोर्ट पोस्टाने हातातही आला होता. पण पोलीस तपासणी त्यालाही लागू असते. त्याशिवाय हातात असलेल्या पासपोर्टला किंमत नसते.
परवा पोलीस कॉन्स्टेबल तपासणीसाठी घरी येऊन गेले. मी घरी नव्हतो. मी खरंच इथं राहतो का हे समजण्यासाठी त्यांनी घरच्यांना वेगवेगळे प्रश्न विचारले. नंतर ते आसपासच्या घरी गेले. तिथून पुन्हा आमच्या घरी आले आणि म्हणाले, 'त्यांना कुणी ओळखत नाही. ते इथं राहतात हे कशावरुन?' घरच्यांना हे आश्चर्यचं होतं. सासूबाई आजूबाजूच्या लोकांना तुम्ही असं कसं सांगितलंत हे पोलीसांसमोरच विचारायला बाहेर आल्या. पण हे पोलीस कॉन्स्टेबल थांबलेच नाहीत. पोलीस स्टेशनला त्यांना यायला सांगा, असं म्हणून लगेच निघून गेले.
अशावेळी कुठे जाते 'पोलिसी' दृष्टी?
मला हे कळल्यावर आश्चर्य वाटलं. मन अस्वस्थ झालं. ही बिल्डिंग तयार होत असतानाच आम्ही रहायला आलो. अठरा वर्ष झाली. अशावेळी मला कुणीच ओळखत नाही, हे कसं असू शकेल? भाडोत्री बदलत असतात. त्यांना माहीत नसतं. जुन्यापैकी काहींना माझं आडनाव माहीत नसतं. माझी पत्नी सोसायटीत ऍक्टिव असते. तिच्या आडनावाने मला बरेच जण ओळखतात. ते मी फारसं दुरुस्त करत नाही. पण अनेक जण माझ्या आडनावानिशी ओळखणारे आहेत हेही मला माहितीय.
सोसायटीचे पदाधिकारी, कार्यालयीन व्यवस्थापक यांना तर आम्हा दोघांच्या नावावर घराची मालकी असल्यानं दोन्ही नावांची अधिकृत माहिती आहे. तरीही चौकशीत मी इथं राहत नाही या निष्कर्षाला पोलीस कॉन्स्टेबल 'पोलीस' असूनही यावेत हे पटणारं नाही. एखादा आरोपी शोधताना आजूबाजूचे लोक सांगतात तो इथं राहत नाही यावर पोलीस अवलंबून नाहीत. ते विविध मार्गांनी खातरजमा करतात. पण माझ्याबाबतीत अशा सहज निष्कर्षाला ते कसे येऊ शकतात?
या विचाराने मला त्रास होऊ लागला. अडवणूक करुन पैश्यांची मागणी करण्यासाठी हे असू शकतं, असा संशय मनात आला. तो खरा त्रासदायक मुद्दा होता.
हेही वाचा : हैदराबादचा निकाल भाजपचा आत्मविश्वास वाढवणारा
पोलिसाला पैसे दिलेले बरे!
मागे एकदा मुलाच्या पासपोर्टच्या तपासणीसाठी आलेल्या पोलिसाने जाताना 'चहा, पाण्यासाठी काही आहे की नाही?' असं विचारलं होतं. 'आम्ही याच्या विरोधात आहोत, तुम्हीही अशी मागणी करु नये, यात मागणाऱ्याची आणि देणाऱ्याचीही प्रतिष्ठा राहत नाही.' वगैरे उपदेश करुन त्या पोलिसाला परत पाठवलं होतं.
या सगळ्याचा परिणाम म्हणून सगळं नीट असतानाही पासपोर्ट ऑफिसातून निरोप आला. पोलिसांनी पोराचा पासपोर्ट रिजेक्ट करण्याची शिफारस केली होती. आम्ही चिंतेत पडलो. अशी काय उणीव राहिली आमच्याकडून काही कळेना. पासपोर्ट ऑफिसात भेटीला गेलो तेव्हा कळलं, पोलिसांनी पत्ता चुकीचा असल्यानं पासपोर्ट रिजेक्ट करावा असा शेरा दिलाय.
आमच्या मुलाने पत्त्याची सगळी कागदपत्र दाखवली तेव्हा ते अधिकारीही हसले. प्लॉट नंबर लिहिलेला नव्हता. तो एरवीही आम्ही कोणी लिहीत नाही. कोणत्याच कागदपत्रावर तो नाही. मुलाच्या आधीच्या पासपोर्टवरही तो नव्हता. अधिकाऱ्यांनी पोलिसांचा आक्षेप अमान्य करुन पासपोर्ट मंजूर केला.
पण यासाठी गेलेला वेळ, श्रम, मानसिक त्रास आणि प्रवासखर्च याचं महत्त्व त्या पोलिसाला द्याव्या लागणाऱ्या पैश्यांपेक्षा कित्येक पटींनी जास्त होतं. अशावेळी पोलिसाला पैसे दिलेले बरे असंही वाटू शकतं. बरं या सर्व त्रासाअंती काम झालं ही मोठी आनंदाची गोष्ट. त्यामुळे त्या कष्टा, खर्चाचं काही वाटलं नाही. पण पोलिसांच्या अडवणुकीने जर काम झालं नसतं तर?
आमच्या आधीच्या पासपोर्टवेळी आमच्या एका पोलीस अधिकारी मित्राचे मित्रच संबंधित पोलीस ठाण्यात होते. त्यामुळे तिथं आमचं काम करणाऱ्या कॉन्स्टेबलचं सौजन्यच लक्षात राहिलं. त्यावेळी त्याने काय तपासणी केली हे आता आठवत नाही.
नियमाप्रमाणे काम करण्याचं कोडं
तर दुसऱ्या दिवशी मी पोलीस स्टेशनला गेलो. कॉन्स्टेबल तरुण होते. त्यांनी कडकपणे मला तुम्हाला तिथं कोणी ओळखत नाही वगैरे सांगायला


text: आयोजन सेशेल्सच्या व्हिक्टोरियामध्ये 15 फेब्रुवारी ते 28 फेब्रुवारी दरम्यान करण्यात आले होते.


text:
जगन्नाथ पुरी मंदिर माहिती Jagannath Temple Information in Marathi इनमराठी
जगन्नाथ पुरी मंदिर माहिती Jagannath Temple Information in Marathi
Jagannath Temple Information in Marathi जगन्नाथ पुरी मंदिराची माहिती जगन्नाथ मंदिर हे भारतातील प्राचीन आणि ऐतिहासिक मंदिर आहे. हे मंदिर हिंदू धर्माच्या चार धामांपैकी एक आहे. जगन्नाथ मंदिर त्याच्या भव्यते साठी आणि रहस्यमय कथा साठी प्रसिद्ध आहे. इथे भगवान विष्णू यांची पूजा केली जाते. आजच्या ब्लॉग मध्ये आपण याच मंदिरा बद्दल सविस्तर माहिती घेणार आहोत. पुरी येथील श्री जगन्नाथ मंदिर हे हिंदु धार्मिक स्थळ आहे. येथे भगवान जगन्नाथ म्हणजेच भगवान श्रीकृष्ण यांची पूजा केली जाते. हे मंदिर भारताच्या ओडिशा राज्यातील पुरी या शहरात स्थित आहे.
jagannath temple information in marathi
जगन्नाथ पुरी मंदिर माहिती – Jagannath Temple Information in Marathi
जगन्नाथ पुरी मंदिर फोटो:
जगन्नाथ मंदिर रहस्या कथा:
पुरी माहिती मराठी मध्ये:
जगन्नाथ रथयात्रेची माहिती:
जगन्नाथ मंदिर माहिती
मंदिराचे नाव जगन्नाथ मंदिर
उत्सव, यात्रा रथयात्रा उत्सव
मंदिर कोठे आहे जगन्नाथ पुरी हे स्थळ भारतातील ओडिसा राज्यांमध्ये स्थित आहे.
मंदिर स्थापना कारकिर्दीत (१०७८ ते ११४८) मंदिराचे जगमोहन आणि विमान भाग बांधले गेले.
मंदिर कोणी बांधले कलिंग राजा अनंतवर्मन चोडगंगा देव
पाहाण्यासारखी ठिकाणे लोकनाथ मंदिर, चक्रतीर्था मंदिर,  सिद्ध महावीर मंदिर, पंचतीर्थ मंदिर, नरेंद्र टँक पुरी, कोणार्क सूर्य मंदिर, बाल गई बीच, पुरी बीच, गोल्डन बीच, स्वर्गद्वार बीच, चंद्रभागा बीच, अस्तरांगा बीच, इत्यादी.
मंदिराच क्षेत्रफळ विशाल आहे. सुमारे ४००,००० चौरस फूट पर्यंत पसरलेलं आहे. म़दिरा सभोवती चौकार भिंती आहेत. हे मंदिर भारताच भव्य स्मारकांपैकी एक आहे. कलिंग शैलीतील मंदिराच्या आर्किटेक्चर आणि हस्तकला यांचा आश्चर्यकारक वापर करून हे मंदिर उभारले गेले आहे. मुख्य मंदिर वक्र रेखीय आहे ज्याचा शीर्षस्थानी विष्णूंचे श्री सुदर्शन चक्र सुशोभित केलेले आहेत. त्याला नीलचक्र असेही म्हणतात. हे अष्टधातु ने बनवलेले आहेत,आणि अतीशय पवित्र मानले जातात. मंदिराची मुख्य रचना २१४ फूट म्हणजेच ६५ मीटर उंच दगडी व्यासपीठावर बांधली गेली आहे.
नक्की वाचा: बद्रीनाथ मंदिर माहिती
मुख्य दैवतांची मूर्ती आतमध्ये गर्भगृहात स्थापित केल्या गेल्या आहेत. आजूबाजूच्या इतर भागांपेक्षा हा भाग अधिक प्रभावी आहे. मंदिरांची पिरामिड आकार छप्पर आणि त्यालगतचे मंडप अटा्लीकारुपी असून उंच आहेत. मुख्य इमारत २० फूट उंचीची आहे. तर दुसरी इमारत मंदिराला जोडलेली आहे. जगन्नाथ मंदिरातील मुख्य आकर्षण म्हणजे स्वयंपाकघर हे स्वयंपाकघर भारतातील सर्वात मोठं स्वयंपाकघर म्हणून देखील ओळखल जात.
या स्वयंपाक घरात ५०० स्वयंपाकी आणि त्यांचे ३०० सहाय्यक परमेश्वराला अर्पण केले जाणारे महाप्रसाद तयार करायचं काम करतात. मुख्य प्रवेशद्वार समोरुन एक भव्य सोळा बाजू असलेला अखंड स्तंभ उभा आहे. ह्या प्रवेशद्वाराच रक्षण दोन सिंहांनी केले आहे.
गंगा वंशाच्या नुकत्याच सापडलेल्या ताम्रपत्रांवरून हे कळते की सध्याच्या मंदिराचे बांधकाम कलिंग राजा अनंतवर्मन चोडगंगा देव यांनी सुरू केले होते. त्याच्या कारकिर्दीत (१०७८ ते ११४८) मंदिराचे जगमोहन आणि विमान भाग बांधले गेले. त्यानंतर १९९७ मध्ये ओडिसा शासक अनंगा भिमा देव यांनी या मंदिराला सध्याचे स्वरूप दिले.
जगन्नाथ अर्चना मंदिरात १५५८ पर्यंत सुरू राहिली. याच वर्षी अफगाणिस्तानच्या जनरल काला पाहाडने ओडिशा वर हल्ला केला आणि मूर्ती आणि मंदिराचे काही भाग नष्ट केले. पूजा बंद केली आणि चिलिका तलावातील एका बेटावर देवतांना गुप्तपणे ठेवण्यात आले. नंतर रामचंद्र देब यांनी खुजडा येथे स्वतंत्र राज्य स्थापन केल्यानंतर मंदिर व त्यातील मूर्ती पुनर्रचित केल्या.
पुरी येथील श्री जगन्नाथ मंदिर हे हिंदु धार्मिक स्थळ आहे. येथे भगवान जगन्नाथ म्हणजेच भगवान श्रीकृष्ण यांची पूजा केली जाते. हे मंदिर भारताच्या ओडिशा राज्यातील पुरी या शहरात स्थित आहे. जगन्नाथ शब्दाचा अर्थ आहे जगाचे स्वामी म्हणूनच या नगरीला जगन्नाथ पुरी किंवा पुरी बोललं जातं. हे मंदिर हिंदू धर्माच्या चार धामांपैकी एक आहे. हे मंदिर वैष्णव संप्रदायाचे मंदिर आहे जे भगवान विष्णू यांचा अवतार श्रीकृष्ण यांना समर्पित आहे. ह्या मंदिरामध्ये प्रत्येक वर्ष


कोल्हापुरी मिसळ पाव
तयारी साठी वेळ 600 min
बनवण्यासाठी वेळ 35 min
किती जणांसाठी 3 people
Kolhapuri misal बद्दल
Ingredients to make Kolhapuri misal in marathi
- 1 वाटी मटकी
- 1 बटाटा
- तळण्यासाठी तेल
- 1 कांदा
- 1 टोमेटो
- गरम मसाला
- फरसाण
- कोथिंबीर
- लिंबू
- पाव
- कट बनवण्यासाठी साहित्य
- 4 लसूण पाकळ्या
- 1 इंच आले
- 2-3 मिरी
- 1 लहान काडी दालचिनी
- 2-3 लवंगा
- 1 तमालपत्र
- 1 चमचा जीरेपुड
- 1 चमचा धनेपूड
- 1/2 वाटी खवलेला ओला नारळ
- 1 मध्यम कांदा
- 2 मध्यम टोमेटो
- 4-5 लहान चमचे लाल तिखट
- फोडणीसाठी तेल
- आमसुल किंवा चिंच
- मीठ चविपुरते
How to make Kolhapuri misal in marathi
- मटकी 8-10 तास कोमट पाण्यात भिजत घालावे. त्यात जर कडक मटकी आणि खडे असतील तर ते काढून टाकावे. सुती कपड्यात बांधून मोड काढावेत.
- मटकीला मोड आले कि कट बनवून घ्यावा. त्याचवेळी मटकी कूकरमध्ये २ शिट्ट्या करून शिजवून घ्यावी.
- कट बनवण्यासाठी लसूण पाकळ्या, आले, मिर्या, दालचिनी, लवंगा, तमालपत्र, जिरेपूड,धनेपूड मिक्सरवर जेवढे बारीक होईल तेवढे बारीक करून घ्यावे.
- कढईत 5 चमचे तेल गरम करावे. त्यात मिक्सरमधून काढलेला मसाला घालून खमंग परतावा. मसाल्याचा छान गंध सुटला कि त्यात 1 कांद्याच्या आणि 2 टोमॅटोच्या मोठ्या फोडी घालून परतत रहावे.
- सर्वात शेवटी खवलेला नारळ घालून परतावा. मिश्रणाला तेल सुटले आणि कांदा शिजला कि गॅस बंद करून बाजूला काढून थंड करावे. मिश्रण थंड झाले कि त्यात १ भांडे पाणी घालून मिक्सरवर पातळ पेस्ट करून घ्यावी.
- नंतर मटकीची उसळ बनवून घ्यावी. पातेल्यात 2-3 चमचे तेल गरम करावे. त्यात मोहोरी, हिंग, हळद घालून शिजवलेली मटकी घालावी.
- थोडे पाणी घालावे, 1-2 चमचा गरम मसाला घालावा. बारीक गॅसवर उसळ उकळत असताना दुसर्या गॅसवर लहान कढईत अगदी थोडे बटाट्याचे तुकडे तळण्यापुरते तेल गरम करावे.
- 1 बटाटा सोलून त्याचे लहान चौकोनी तुकडे करावे, आणि मध्यम आचेवर बटाटे व्यवस्थित तळून घ्यावे, कच्चे राहू देऊ नये. तळलेले बटाट्याचे तुकडे उसळीत टाकावेत. चवीपुरते मिठ घालावे.
- 1 बटाटा सोलून त्याचे लहान चौकोनी तुकडे करावे, आणि मध्यम आचेवर बटाटे व्यवस्थित तळून घ्यावे, कच्चे राहू देऊ नये. तळलेले बटाट्याचे तुकडे उसळीत टाकावेत. चवीपुरते मिठ घालावे.
- आंबटपणासाठी 2-3 आमसुल किंवा थोडा चिंचेचा कोळ घालावा. आवश्यकतेनुसार पाणी घालून 1 उकळी काढावी.
- उसळ आणि कट तयार झाला कि कांदा बारीक चिरून घ्यावा.
- नंतर डिशमध्ये 1 डाव उसळ घालावी. त्यावर 1 पळी कट घालावा. त्यावर फरसाण, कांदा,घालावे. लिंबू पिळून तयार मिसळ पाव बरोबर खावी.


मुंबईत कडेकोट बंदोबस्त
म . टा . खास प्रतिनिधी , मुंबई
कसाबला देण्यात आलेली फाशी आणि त्यानंतर पाकिस्तानमधून तालिबानी संघटनांनी घातपात करण्याचा दिलेला इशारा या पार्श्वभूमीवर मुंबईत आज , सोमवारी कडेकोट बंदोबस्त ठेवण्यात आला आहे . दहशतवाद्यांनी केलेल्या हल्ल्याला २६ नोव्हेंबर रोजी चार वर्षे पूर्ण होत असल्याने संपूर्ण राज्यात सुरक्षा व्यवस्था मजबूत करण्यात आली आहे . दरम्यान शहरात शांतता रॅलीचेही आयोजन करण्यात आले आहे .
दहशतवादी हल्ल्यात पकडलेल्या एकमेव जिवंत आरोपीला , अजमल कसाब याला २१ नोव्हेंबर रोजी पुण्याच्या येरवडा जेलमध्ये फाशी देण्यात आल्यावर पाकिस्तानातील तालिबान संघटनांनी कसाबच्या मृत्यूचा बदला म्हणून भारताला लक्ष्य केले जाणार असल्याचे सांगितले . पाकिस्तानातील ' तहरीक ए तालिबान ' संघटनेने घातपात घडवून आणण्याची धमकी दिली आहे . त्यामुळे शहरात सर्वत्र सुरक्षा व्यवस्था वाढवण्यात आली आहे . त्यातही मंत्रालय , गेट वे ऑफ इंडिया , व्यापारी ठिकाणे , रेल्वे स्टेशन , बसस्टॉप , विमानतळ , भाभा अणुसंशोधन केंद्र अशा प्रमुख ठिकाणी कडेकोट बंदोबस्त आहे . याशिवाय शहरात येणाऱ्या सर्व रस्त्यांवर बारीक नजर ठेवण्यात येणार आहे , त्यासाठी काही ठिकाणी नाकाबंदीही करण्यात येणार असल्याचे पोलिसांनी सांगितले .
दहशतवादी कसाबला शिक्षा केव्हा होणार , याबाबत सर्वसामान्यांच्या मनातील प्रश्न आता राहिलेला नाही . कसाबला फाशी देण्यामुळे समाधान व्यक्त करण्यात आले आहे . मात्र अतिरेकी संघटनांचा पवित्रा लक्षात घेता शहराच्या सुरक्षेत कोणतीही उणीव राहणार नाही , याची उच्चस्तरावरून खबरदारी घेण्यात येत आहे . दहशतवादी कारवाया रोखण्यासाठी नागरिकांनीही सतर्क राहण्याचे आणि पोलिसांना मदत करण्याचे आवाहन पोलिसांकडून करण्यात आले आहे . दरम्यान २६ नोव्हेंबरच्या हल्ल्याविरोधात फोर्टिस हॉस्पिटलने ठाणे ते आझाद मैदान यादरम्यान सायकलवरून शांतता रॅलीचे आयोजन केले आहे . त्यात माजी डीजीपी डी शिवानंदन , ठाण्याचे पोलिस आयुक्त रघुवंशी , डीसीपी ( वाहतूक ) डॉ . परोपकारी सहभागी होणार आहेत .


बाजरीचं पीठ १ वाटी, ज्वारीचं पीठ १ वाटी, कणीक अर्धी किंवा १ वाटी, धणे-जिरं-मेथीचे दाणे- ताजे भाजून, मिक्सरला वाटून, ओवा- एक छोटा चमचा, हिंग, हळद, लाल तिखट, मीठ- चवीप्रमाणे, वडे तळायला तेल.
हेच वरचे जिन्न्स वड्यांकरता चालतील. थालिपीठांकरता जाडसर चिरलेला कांदा, बारीक चिरलेली कोथिंबीर घालावी.
सगळे जिन्नस एकत्र करुन मिडीयम (फार घट्ट किंवा सैल नाही) पीठ भिजवावं.
एखाद्या प्लॅस्टिकच्या पिशवीवर वडे थापावेत. मध्ये एक भोक पाडावं व खरपूस तळून घ्यावेत.
थालिपीठांकरताही हेच. तव्यावर झाकण घालून दोन्ही बाजूंनी खरपूस भाजून घ्यावीत.
पाककृतीत नाविन्य असं काहीच नाही पण भारताबाहेर रहात असताना बर्याचदा भाजणी नसते किंवा संपलेली असते तेव्हा वरची पीठं आणि धणे, जिरं, जिरं,ताजं भाजून कुटूनही छान खमंगपणा येतो हे लक्षात आलं. भाजणीची उणीव जाणवेनाशी झाली.
तोंडीलावणं म्हणून मिरच्या भाजून तिखट किंवा उसळी मिरची दह्याबरोबर वगैरे छान लागेल.
सायो, छान आहे कल्पना. ताज्या मसाल्याचा स्वाद छान लागेल. माझ्याकडे बाजरीचे पीठ नसते पण ज्वारीचे नुसते थालिपीठ आमच्याकडे नेहेमी करतात. खरंतर भाजणी आमच्याकडे नसायचीच. नेहेमीच ज्वारीचे थालिपीठ. आता एकदा असे करून बघेन
एकदम आवडता प्रकार, बरोबर दही/ताक, लोणचं, चटणी
ज्वारीच्या पिठाची थालिपीठं भारी लागतात. मेथीदाणे भाजून वाटून घालायची आयडीया छाने.
रच्याकने,मक्याच्या पिठाची थालिपीठं पण मस्त लागतात.
छान आहे रेसिपि. मी सर्व पिठे मावेत थोडी भाजून घेते आयत्या वेळेस त्याने खरंच भाजणी होते त्याची व चवही आणिक चांगली येते.
आयडीया चांगली आहे.
मक्याच्या पिठाला स्वतःची चव असते त्यामुळे त्याचे वडे नि थालिपीठ दोन्ही छान होतात.
मस्तच
भाजणी नसेल तर खरंच मस्त ऑप्शन आहे.
यात कालची उरलेली आमटी, भाजी घातली की जो खरपूस खमंगपणा येतो त्याला तोड नाही.
अरे वा! मस्तच...
पण फोटो हवा बै!
सुमेधाची मावेत पीठं भाजून घेण्याची आयडीयाही मस्त आहे.
छान प्रकार. हिच पिठे हवीत असे नाही, कुठलिही पिठे मिसळून करता येतील.
यामधे काकडी, गाजर, कोथिंबीर, कुठलीही पालेभाजी घालता येते. पीठामधे चमचाचमचाभर बेसन, नाचणीचं पीठ, ओट्समील, रवा, मक्याचं पीठ इत्यादि घालून टाकते.
यामधे थोडीशी उपवासाची भाजणी घातली तर थालिपीठ छान थापता येतात.
थालीपीठं मी डायरेक्ट तव्यावर आणि कढईमधे थापते. लोखंडी तव्यावर आणि कढईमधे खूप छान खमंग होतात.
(ती फेमस तवा चर्चा करायची का आता?)
मस्त होतात अशी मिक्स पिठांची थालीपीठं.
मक्याच्या पिठात थोडी कणीक घालावी कारण मक्याचं पीठ जरा जड असते पचायला.
बारिक चिरून कोथिंबीर आणि मिरची, लसूण. खरपूस भाजली की भन्नाट लागतात!
चांगली आयडिया. सासूबाई नुसती ज्वारीच्या पिठाची (अर्थातच कांदा-कोथिंबीर, हिंग-हळद-तिखट-मीठ घालून) लावतात भाजणी संपली की.
पिठं भाजून घ्यायची नाहीत का - हेच विचारणार होते.
बाय द वे, चाँद पॅलेसजवळच्या सब्झी मंडीत आता केप्रची भाजणी (साधी, चकलीची आणि उपासाचीही) मिळते.
नंदिनी, थालिपिठाच्या धाग्यावर थालिपिठं लावण्याबद्दल चर्चा? वेडी की काय!
अरे वा .. छान आहे पर्याय भाजणी नसेल तर ..
भाजणी की भाजाणी?
चांगली आयड्या आहे. भाजणी संपली की करण्यात येइल.
भाजाणी सिंधी वाटतं थोडं ..
>> काल वाटलं की लाटताही येतील.
अरे बाप रे! अशी थालीपीठं लाटली तर छी थू होईल की ..
मस्त पीठं थोडी भाजून घेतली की खरच भाजणीचा फील येतो.
सायो छान रेसीपी. मीही करते अशी थालीपीठं, मात्र कधी ताजा मसाला भाजून घातला नव्हता. पुढच्या वेळेला तसं करुन बघेन.
पीठं मात्र नेहमी भाजून घेते. १ वाटी कणीक न घालता - चणाडाळ पीठ + तांदूळ पीठ + कणीक असं घेते.
आशूडीनी लिहील्याप्रमाणे शिळी आमटी, उसळ, भाजी, कोशिंबीर, भात जे काय आसेल ते लोटते त्यात. त्याप्रमाणे वरील पीठात बदल करते. म्हणजे आमटी, उसळ असेल तर च. डा. पीठ कॅन्सल. भात असेल तर तांदूळ पीठ कॅन्सल, वगैरे. (पोळी कुस्करुन घातली तर कणीक कॅन्सल का हा प्रश्न विचारु नै. पोळी कुस्करली की ती थालीप


text:
्यांवर केलेल्या अन्यायाची जंत्री म्हणून मनुस्मृतीचा उल्लेख केला जातो.
आंबेडकरांच्या नेतृत्वाखाली बहिष्कृत हितकारणी सभेने महाड येथे २५ व २६ डिसेंबर १९२७ रोजी अस्पृश्यांचे अधिवेशन भरवले. त्यात अधिवेशनात प्रामुख्याने दोन कार्यक्रम करण्याचे निश्चित करण्यात आले.
 चवदार तळ्यावर पाणी पिण्यासाठी अस्पृश्य बंधंनी वहिवाट पाडावी, म्हणून आंबेडकर यांच्या नेतृत्वाखाली सर्वांनी मिरवणुकीने सामुहिकपणे जाऊन चवदार तळ्याचे पाणी प्यावयाचे.
 हिंदू समाजातील व धार्मिक सामाजिक विषमतेचा आधार असलेल्या मनुस्मृती ग्रंथाचे दहन करायचे. प्रतीकात्मक रीतीने हिंदूंतील सामाजिक विषमतेचे निर्मूलन करावयाचे.
पहिल्या दिवशी २५ डिसेंबर रोजी आंबेडकर यांचे उपदेशपर भाषण झाले. 'अस्पृश्योद्धार झाला पाहिजे. त्यासाठी आपण जागरुकपणे सामाजिक क्रांतीचे आंदोलन यश मिळेपर्यंत चालू ठेवले पाहिजे. अस्पृश्यांचा उद्धार होण्यात आपल्या राष्ट्राचेही हीत आहे.' अशा आशयाचे त्यांचे भाषण झाले. आंबेडकरांचे ब्राह्मण सहकारी गंगाधर, नीलकंठ सहस्त्रबुद्धे यांनी मनुस्मृती दहन करण्याचा प्रस्ताव मांडला आणि अस्पृश्य सहकारी पां.न. राजभोज यांनी अनुमोदन दिले. त्यानंतर मनुस्मृती जाळण्याचा कार्यक्रम करण्यात आला. दहनभूमीवर (सरणावर) म्हणजे वेदीवर मनुस्मृती ठेवून तिचे दहन करण्यात आले आणि हे काम आंबेडकरांचे ब्राह्मण सहकारी गंगाधर नीलकंठ सहस्त्रबुद्धे तसेच पाच-सहा अस्पृश्य साधू या सहकाऱ्यांनी पूर्ण केले. मनुस्मृतीचे जाहीरपणे दहन ही घटना म्हणजे सनातनी हिंदू धर्माला बसलेला मोठा धक्का होता. मनुस्मृती दहनाचे परिणाम इतके दुरगामी होते की, त्या घटनेची तुलना मार्टिन ल्युथरने केलेल्या पोपच्या (ख्रिश्चन धर्मगुरू) धर्मबहिष्कृततेच्या आज्ञेच्या दहनाशी केली गेली. तेव्हापासून दरवर्षी २५ डिसेंबर रोजी अनेक लोक 'मनुस्मृती दहन दिन' आयोजित करतात.
दुसऱ्या दिवशी २६ डिसेंबर रोजी ८ ते १० हजार अस्पृश्य लोक चवदार तळ्याचे पाणी पिण्याच्या सत्याग्रहासाठी सहभागी झाले होते. अस्पृश्य स्त्रिया देखील मोठ्या संख्येने उपस्थित होत्या. मात्र आपण पाणी पिण्यासाठी चवदार तळ्यावर जाऊ नये असा तात्पुरता मनाई हुकूम महाडच्या दिवाणी न्यायालयाने १२ डिसेंबर १९२७ रोजी काढला होता. सनातन्यांशी लढताना सरकारचे वैर घेण्यापेक्षा सरकारचे सहकार्य घेणे हितकारण असल्याचे आंबेडकरांनी सत्याग्रहींना समजावले. सर्वजण सामूहिकपणे चवदार तळ्याला एक प्रदक्षिणा घालून परत आले.
बॅरीस्टर आंबेडकरांनी तीन न्यायालयांमधून महाडच्या चवदार तळ्याच्या बाबतीत अस्पृश्यांच्या बाजूने न्याय मिळवण्यात यश प्राप्त केले. 'महाडच्या चवदार तळ्याची जमीन सरकारी मालकीची आहे, म्हणजेच त्या जमिनीवरील चवदार तळे सार्वजनिक आहे; आणि त्यामुळे अस्पृश्यांना चवदार तळ्याचे पाणी पिण्याचा व पाणी वापराचा कायदेशीर हक्क आहे.' हे सत्य महाडच्या न्यायालयाच्या निकालाने ८ जून १९३१ रोजी, ठाण्याच्या जिल्हा न्यायालयाच्या निकालाने ३० जानेवारी १९३३ रोजी, व मुंबईच्या उच्च न्यायालयाच्या निकालाने १७ मार्च १९३७ रोजी मान्य केले. महाड न्यायालयाचा १२ डिसेंबर १९२७चा तात्पुरता मनाई हुकूम १७ मार्च १९३७ रोजी पूर्णपणे निकालात निघाला.
समाज समता संघ
४ सप्टेंबर, १९२७ रोजी आंबेडकरांनी स्वतःच्या अध्यक्षतेखाली समाज समता संघ नावाच्या संस्थेची स्थापना केली. या संस्थेच्या पदाधिकाऱ्यांत अस्पृश्यांसह स्पृश्यही होते. या संस्थेतर्फे त्यांनी रोटीबंदी व बेटीबंदी तोडण्याकरिता काम करण्याचे ठरविले. या संघात भिन्न जातींचे पदाधिकारी व सभासद होते, त्या प्रत्येकांनी आळीपाळीने एकामेकांची घरी सहभोजनाचे कार्यक्रम केले. पहिला सहभोजनाचा कार्यक्रम आंबेडकरांच्या घरी १५ ऑगस्ट १९२८ रोजी झाला. मात्र बेटीबंदी तोडण्याच्या दृष्टीने समाज समता संघाकडून एकही आंतरजातीय विवाह होऊ शकला नाही.
आंबेडकरांनी २९ जून १९२८ रोजी पासून समाज समता संघासाठी समता नावाचे पाक्षिक सुरू केले पण आर्थिक अडचणीमुळे इ.स. १९२९ मध्ये ते बंद पडले.
या काळात आंबेडकरांचे बहिष्कृत हितकारणी सभेच्या माध्यमातून अस्पृश्योद्धाराचे कार्य व इतर समाजकार्य व्यापक सुरू होते. सभेचे 'बहिष्कृत भारत' हे वृत्तपत्र सुद्धा चालू होते, जे इ.स. १९२७ च्या नोव्हेंबर पास


text: िक्रमादित्य, चौथे यशोधर्म वर्मन, पाचवे महाराष्ट्रीय पराक्रमाचा उच्चांक (पेशवेशाहीला) तर शेवटचे सहावे पान इंग्रज गेले व हिंदुराष्ट्र स्वतंत्र झाले" या घटनांना अर्पण केले आहे.सावरकरांची सहा सोनेरी पाने वाचल्यावर ते कट्टर वैदिक धर्माभिमानी, जातीयवादी व ब्राम्हण या स्वजातीचा गर्वाभिमान बाळगणारे वाटतात. आपल्या मनातील कट्टर सनातनी प्रवृत्तीला बहुजन समाजापासून लपवून ठेवण्यासाठी त्यांनी हिंदुत्ववादाचा बुरखा घेतला हे प्रकर्षाने जाणवते. हिंदुत्वासी सावरकरांचे काहीही देणे घेणे नसून त्या आडून मनुस्मृती बहुजनांच्या डोक्यावर त्यांना लादायची होती. या देशातील कोणताही पुरुष हा ब्राम्हनापेक्षा वरचढ दिसता कामा नये याची ते ग्रंथात पुरेपूर काळजी घेतात. याचे सर्वात मोठे उदाहरण म्हणजे त्यांच्या सहा सोनेरी पानामध्ये गौतम बुद्ध, महाविर, सम्राट अशोक व शिवाजी महाराजाला स्थान न देणे हा होय. संपूर्ण महाराष्ट्र ज्याला आपले स्फुर्तीस्थान मानते त्या शिवाजी महाराजांना त्यांच्या पुस्तकात केवळ दहा ते पंधरा ओळी लिहिल्या आहेत. तर शिवाजी महाराजाने मोठ्या कष्टाने कमावलेल्या राज्यावर ज्यांनी उड्या व मौजमजा मारल्या त्या पेशव्यावर ते भरभरून लिहितात. सावरकर हे शिवाजी महाराजांची एकेरी शब्दात बोळवण करतात तर बाजीराव व रघुनाथराव पेशव्यांना ते स्वामी नावाने संबोधतात.ReplyDeleteMangesh KarhadeSeptember 15, 2015 at 10:20 AMसावरकरांचे "सहा सोनेरी पाने" हे पुस्तक म्हणजे कट्टर हिंदू धर्मवादी कॅडर बेस कार्यकर्ते घडविणारी मार्गदर्शक पुस्तिका आहे असेही म्हणता येईल. एवढेच नव्हे तर हिंदुना जैन–बौध्द व मुसलमानाविरुध्द भडकाविण्याचा जाहीरनामाच आहे. आज देशातील सर्व ब्राम्हणी संघटना ह्या सावरकराच्या विचारावर चालताना दिसतात. मुस्लिम विरोध करून ब्राम्हणी वर्चस्व असलेले हिंदू संघटन मजबूत करून राजकीय सत्ता हस्तगत करीत गतवैदिक वैभव प्राप्त करणे ह्या सावरकरी गुप्त डाव होता. आर.एस.एस सावरकराच्या विचारानेच मार्गक्रमण करीत आहे.सावरकर हे धृर्त चतुर प्राणी होते. हिंदुत्वाच्या बुरख्याआडून ब्राम्हणी सत्तेसाठी धडपडणारा जातिवंत कार्यकर्ता होता. ब्राम्हणाशिवाय या देशात कोणीही पराक्रमी व विद्वान असू शकत नाही याचा नकळत दावा ते आपल्या सोनेरी पानात करतात. केवळ ब्राम्हण म्हणून आपल्याला किंचितही महत्व मिळणार नाही हे जाणून असणारे सावरकर हिंदुत्ववादाचा बुरखा पाघरून बहुजन समाजाला फसवितात याचे मूर्तीमंत उदाहरण म्हणजे त्यांचे सहा सोनेरी पान हे पुस्तक होय. सर्वधर्मसमभाव हा शब्द सावरकरांच्या शब्दकोषात शोधुनही सापडणार नाही. धर्मवेड्या सावरकरांचे जातिवेडे सहा सोनेरी पाने बहुजन समाजाला सावरकरादी लोकांच्या बामणी काव्यापासून दूर राहण्याचा इशारा देवून जाते.ReplyDeleteaappaa bappaaSeptember 15, 2015 at 11:44 AMआप्पा - अरेरे ,या लोकांच्या लक्षात येत नाही की सावरकर आणि संघ यांचा काहीही संबंध नाही . कारण हिंदू महासभा असताना संघाची गरजच काय होती ?मोरलो मिन्तो सुधारणा आणि मुसलमानाना वेगळे मतदारसंघ मिळणार असे ठरत असताना ,आणि १९०६ ला मुस्लिम लीग ची स्थापना झाली , त्यावेळेस हिंदू महासभा २७ फेब्रुवारी १९१५ ला हरिद्वारला कुंभ मेळ्यात स्थापन झाली , हिंदू महासभेच्या अधिवेशनास स्वतः गांधी आणि मदन मोहन मालवीय ,लाला लजपत राय यांनी उपस्थित राहून त्यांनी संघटनेचे कौतुक केले होते . बाप्पा -आणि संघ स्थापन झाला १९२५ ला !तो सुद्धा पूर्वाश्रमीच्या हिंदू महासभेच्या केशव बळीराम हेडगेवार यांनी त्याची स्थापना केली , हिंदू महासभेशी फारकत घेऊन ! म्हणजे संघाचे आणि महासभेचे उद्दिष्ट वेगळे आहे हेच दिसत नाही का ?आप्पा - चाणक्य आणि चंद्रगुप्त हे ब्राह्मण होते का हे स्वतः संजय सोनवणी हेच जास्त चांगले सांगतील !विक्रमादित्य हा परमार घराण्यातील होता . मुळात मंगेश कऱ्हाडे हे जातीयवादाने बरबटलेले दिसतात म्हणूनच त्याना पेशव्यांचे शौर्य दिसत नाही . एकुणात ब्राह्मणी सत्ताधीशांच्या बाबत आजही गोंधळ दिसतो आहे . शाहू महाराजांनी पेशव्यांची निवड केली हे आपण का विसरत ? शिवाजीच्या काळी सुद्धा पेशवेपद कोणी सांभाळले होते ?शिवाजी संभाजीच्या काळात मोरोपंत पिंगळे , राजारामाच्या काळात रामचंद्र अमात्य ,तरबैच्या काळात बहिरोजी


text:
Sakal Saptahik Cover Story Vivah Vishesh Prajakta Dhekale Marathi Article | Saptahik Sakal
सोन्याचा मुहूर्त साधताना
अक्षय तृतीया झाली, की अनेक घरांत तयारी सुरू होते ती 'यंदा कर्तव्य आहे'ची. लग्नासाठीचा शुभ मुहूर्त साधत तयारीला सुरवात केली जाते, अन् घरातील ज्येष्ठांचा मोर्चा साहजिकच सोने खरेदीकडे वळतो. लग्नाच्या तयारीतील एक महत्त्वाचा क्षण म्हणजे सोने खरेदी. या लग्नसराईच्या मुहूर्तावर आलेल्या दागिन्यांच्या नव्या ट्रेंडविषयी...
अलीकडच्या काळात लग्न हे शुभकार्य म्हणून पारपाडत असताना त्यात वेगळेपणा आणण्याचा प्रयत्न नेहमी केला जातो. मग तो पोशाख, सजावट यांच्या बरोबरच दागिन्यांमधून दिसू लागतो.
पारंपरिक ज्वेलरीला आधुनिकतेचा टच
पूर्वी आजी- आईच्या काळात घातल्या जाणाऱ्या दागिन्यांमध्ये थोडे बदला करत तयार केलेल्या दागिन्यांच्या असंख्य व्हरायटी सराफाच्या दुकानात पहायला मिळतात.
वज्रटिक
ठुशी सारखा किंवा चोकर सारखा असणारा हा दागिना आता वजनाने हलका , सुंदर नक्षीकाम असलेल्या प्रकारात पहायला मिळतो. याशिवाय मोहन माळ, बोरमाळ, जोंधळी पुतळी हार यासारख्या जुन्याप्रकारचे दागिने आता आकर्षक नक्षीकाम वा वजनाने हलक्‍या प्रकारत उपलब्ध आहेत. सर्वसाधारण पंधरा ते वीस ग्रॅमपासून पुढे हे दागिने उपलब्ध आहेत.
मंगळसूत्रासोबत उठावदार दिसणाऱ्या ठसठशीत चोकर हा आता मण्यांमध्ये, अर्धचंद्र कोर, बेलपान याप्रकारात पहायला मिळतो.
इतर दागिन्यांमध्ये नेहमी उठून दिसतो. याबरोबरच चोकर कम बाजूबंध असा टून इन वन चा नवीन पॅटर्न असलेले चोकर देखील बाजारात पहायला मिळतात. ब्रायडल सेट तयार करत असताना या प्रकारच्या चोकरची खरेदी ही मोठ्या प्रमाणात केली जाते. हे चोकर साधारण वीस ग्रॅमपासून पुढे विक्रीस उपलब्ध आहेत.
गुलाब तोडे
टेंपला वर्कमध्ये गुलाबाचे नक्षीकाम असलेले तोडे सध्या आकर्षणाचा विषय आहे. या प्रकारचे तोडे साधारणता ऐंशी ग्रॅमपासून पुढे विक्रीस उपलब्ध आहेत. 'गोकरू तोड्यामध्ये' हस्तमुखी गोकरू, फ्लॉवरमधील गोकरू, बॉलची डिझाईन्स असलेले गोकरू असे प्रकार पहायला मिळतात. याप्रकारातील तोडे साधारणता पन्नास ग्रॅम पासून पुढे आहेत.
सौभाग्य अंलकार
लग्नातील सोने खरेदीमध्ये अत्यंत महत्त्वाची खरेदीही मंगळसूत्राची असते. मंगळसूत्राची खरेदी करत असताना पांरपरिक मंगळसूत्राबरोबरच आधुनिक ट्रेंडच्या मंगळसूत्रांना देखीलमागणी वाढत आहेत. यामध्ये अलीकडच्या काळात अनेक वधू या 'वर्किंग वूमन' असतात. त्यामुळे मंगळसूत्राची खरेदी करताना केवळ लग्नातच नव्हे तर पुढे ऑफीसवेअरच्या दृष्टिनेदेखील घालता येईल अशी पद्धतीने त्या मंगळसूत्राची खरेदी केली जाते. या मिनी मंगळसूत्रामध्ये बारीक नक्षीकाम असलेल्या वजनाने अत्यंत हलक्‍या असलेल्या, सिंपल आणि सोबर अशा व्हरायटी पहायला मिळतात. याबरोबरच मालिका आणि चित्रपटातील ट्रेंडी मंगळसूत्रांची खरेदी केली जाते. याप्रकारची मिनी मंगळसूत्र हे साधारण तीन ग्रॅमपासून पुढे विक्रीस उपलब्ध आहेत.
मराठमोळी नथ
लग्नातील शृंगाराला उठावदार पणा आणण्याचे काम ही नथ करत असते. लग्नातील दागिन्यांच्या खरेदीमध्ये नथीची खरेदी ही आवर्जून केलेली पहायला मिळते. यामध्ये मराठा पद्धतीची नथ, कारवारी नथ, ब्राम्हणी पद्धतीची नथ, सरजाची नथ, नाक टोचले नसेल तर दाबाची नथीसारख्या अनेक व्हरायटी तुम्ही बाजारात पहायला मिळतात. याबरोबरच चंद्रकोरीची, म्हाळसाची, बाजीराव मस्तानी मधील काशीबाईची नथीच्या डिझाईन्स ही बाजारात विक्रीस उपलब्ध आहेत. या नथीची किंमत सर्वसाधारण एक हजार रुपयांपासून पुढे पहायला मिळते.
साउथ इंडियन आणि मराठी दागिन्यांच्या कॉबीनेशनमधून टेंपल प्रकारातील दागिने तयार केले जातात. मंदिरे, मूर्ती, देवी देवतांची चित्रांमधून याप्रकारच्या दागिन्यांची निर्मिती केली जाते. दिसायला अत्यंत टपोरे मात्र वजानाने अत्यंत हलके असे हे दागिने असतात. टेंपल प्रकारात येणाऱ्या हे दागिने गेरू पॉलिश केलेले असते. ब्रायडल सेट तयार करताना टेंपल ज्वेलरीच्या दागिन्यांना अधिक महत्त्व दिले जाते. याप्रकारच्या दागिन्यांमध्ये अगदी मंगसूत्रापासून ते नेकलेस, लाँग गंठन, अंगठी, लक्ष्मी हार, बाजूबंध, कमरपट्टा, झुमकेयाच्या अनेक व्हरायटी पहायला मिळतात. स्टोन वर्क असलेले दागिने देखील यामध्ये पहायला मिळ


text: या अंधश्रद्धेच्या जाळ्यात असे मी फसलो


नमस्कार मित्रांनो, हिरडा हा सगळ्यांनाच माहिती असेल. कारण त्याचा वापर आयुर्वेदिक वनस्पती मध्ये केला जातोय. तसेच प्रसिद्ध त्रिफळा चूर्ण मध्ये याचा वापर केला जातो. त्रिफळा चूर्ण म्हणजे आवळा, हिरडा आणि बेहडा या फळांचे मिश्रण होय. या फळांचे मिश्रण हे समप्रमाणात घेतल्यावर, त्याचे त्रिफळाचूर्ण तयार होते. त्रिफळा चूर्ण मध्ये प्रत्येक फळाचे विशिष्ट महत्त्व आहे. त्यामध्ये हिरडा खाण्याचे पण खूप फार महत्त्व आहे. जर तुम्ही तुमच्या आहारात घेतले, तर तुम्हाला खूप सारे फायदे होतात.
पूर्वीच्या काळापासून असे म्हणतात, की स्वर्गात देवांसाठी अमृत ठेवलेले होते, मग ते अमृत पृथ्वीवर पडले आणि त्याचे हिरडे झाले. अशी म्हण आहे. हिरडा चा वापर हा आयुर्वेदातील महत्त्वाचे स्थान आहे. हिरड्या चे औषध जर तुम्ही नेहमी घेतले, तर तुम्ही निरोगी व स्वस्थ राहणार. शिवाय तुम्ही तरुण दिसणार. तसेच आज आपण याच विषयावर जाणून घेणार आहोत, की हिरडा खाण्याचे फायदे कोणते, व तुम्ही तुमच्या शरीरासाठी कोणकोणते फायदे करून घेऊ शकतात? चला तर मग जाणून घेऊयात !
हिरडा खाण्याने तुमच्या शरीराला होणारे फायदे ?
मित्रांनो, हिरडा खाल्ल्याने तुमच्या शरीराला अनेक फायदे होऊ शकतात. मग ते नेमके कोण कोणते? चला तर जाणून घेऊयात.
तुमची पोटदुखी थांबते :
बऱ्याच वेळेला काही लोकांना पचनसंस्थेचे निगडित समस्या असतात. मग त्यामुळे त्यांना ऍसिडिटी, पित्त, पोट दुखणे, पोटात गॅसेस होणे, यासारख्या समस्या होतात. अश्यावेळी जर त्यांनी हुरडा खाल्लात, तर त्यावर त्यांना फरक पडेल. त्यासाठी त्यांनी हिरडा पावडर करून, एक चमचा पावडर कोमट पाण्यात प्यायचे आहे. त्यावर तुम्हाला लगेच फरक पडतो. तसेच तुम्ही जर नियमित घ्याल, तर तुम्हाला बद्धकोष्ठतेचा त्रास होत नाही व तुमचे पोट नियमित साफ राहते.
वजन कमी होते :
वाढत्या जीवनशैलीमध्ये यावेळी खानपान, पुरेशी झोप न होणे, जागरण करणे, तसेच बाहेरील जंकफूड खाने, यासारख्या गोष्टींमुळे तुमच्या वजनावर परिणाम होतो. त्यामुळे तुमचे वजन वाढते. जर तुम्ही नियमित तुमच्या आहारात हिरडा पावडर खाल्ली, तर तुम्हाला या सारख्या समस्येवर आराम मिळेल. त्यासाठी तुम्हाला हिरडा पावडर ही सकाळ-संध्याकाळ कोमट पाण्याबरोबर घ्यायचे आहे. त्याने तुम्हाला वजन वाढीचे समस्येवर आराम मिळेल.
खोकला व दमा यावर लाभकारी आहे :
बदलत्या वातावरणामुळे, थंड गरम हवेमुळे, आपल्याला व्हायरल इन्फेक्शन लवकर होते. त्यामुळे त्यात खोकला खूप लागतो, तसेच काही जणांना दम्याचा त्रास असतो. ज्यावेळी खोकला लागतो, तेव्हा अक्षरशः खोकून-खोकून पोटात दुखते. अशावेळी जर तुम्ही हिरड्याचा वापर केला, तर तुम्हाला लगेच फरक पडेल. त्यासाठी तुम्हाला दोन ग्रॅम हिरडा घ्यायचा आहे, त्यामध्ये एक ग्रॅम सुंठ पावडर टाकायची आहे, त्यानंतर तुम्हाला त्यामध्ये मध टाकून, याचे चाटण दिवसातून दोन वेळा करायचे आहे. असे केल्यास, तुमचा खोकला व दमा यासारख्या समस्या कमी होतात. तसेच हे चाटण केल्यानंतर, तुम्हाला कोमट पाणी प्यायचे आहे. असा हिरडा खाण्याचे फायदे तुम्हाला खोकल्यावर होईल.
मुळव्याध वर फायदेशीर ठरतो :
हो, ज्या लोकांना मूळव्याधीचा त्रास असतो. अशा वेळी त्या लोकांना शौचास बसताना खूप त्रास होतो. तसेच संडास करताना अगदी दुखते व रक्त येते, असे वेळी जर त्यांनी नियमित ही पावडर गरम पाण्याबरोबर घेतली, तर त्यांना संडास करताना त्रास होत नाही, शिवाय पोट लवकर साफ होते. पोटात मुरडा येत नाही, त्यामुळे संडास करताना नाही जास्त दुखत नाही व शौचास साफ न झाल्यामुळे मूळव्याधीच्या समस्येवरही आराम मिळतो.
युरिन इन्फेक्शन वर प्रभावशाली ठरतो :
काही लोकांना उन्हाळ्यात युरिन इन्फेक्शन खूप बघावयास मिळते. त्यांना उष्णतेचा त्रास होतो. लघवी करताना जळजळ होते, आग होते, अशावेळी जर त्यांनी दिवसातून दोन वेळेस सकाळ-संध्याकाळ कोमट पाण्याबरोबर हिरडा पावडर घेतली, तर त्यांना यासारख्या समस्येवर आराम मिळतो. तसेच ज्यांना पावडर आवडत नसेल, अशा वेळी त्यांनी ती पावडरमध्ये मध टाकून, त्याचे चाटण केले तरी चालते.
जखम असल्यास लवकर भरते :
हो, पूर्वीच्या काळापासून जखम असल्यास हिरड्याची पावडरचा वापर करतात. माझी आजी मी खेळतांना पडायची, त्यावेळी हिरड्याच


text:
बंलं चींगा सम्मिलितां
घंचे दे बंलं दा विभाग नल्ल हिल्सन चींगा नाहट चारीसा दै
बुझ धम्म समितियां उँ घंचे दे बंलं दा विभाग सम्मिलितां प्रेषा दे मबतीयां चाहि। सिभाचउव चारिचां लूडी माँज माल दी छुम्म उब बंलं चींगा सम्मिलितां धम्म दे नाटकीया। बंलं चींगा सिभाचउव लूडा दिंब दारिचम बरतन चुरीया चाहि ते अपहे अप्प ठीव दे नादेखा अउँ छुम्मे लूडी मेंटोच्छिरिटिवम दी छेड़ तर्जी पदवी।
परिवेश बुझ वहउंगा दिंच घंचिया दिंच लूडा दे पूडी बुचवडी चंभिया चुरी दे - हाजी दा दृष्य पिल्लुपुट नल्ल दिंच दैप्पती दै। छेड़े घंचिया अउँ घंचिया दिंच, चैवटीया आमती नल्ल नंब दें बर्त उब चलू नांदा दै। बंलं चींगा लूडा चवच बरतन दास्तीया दे मबतीयां चाहि अउँ उचाड़ घंचे दूँ दयु वाल्डवीया अउँ दाच्छामिमांट दें चवच-निदाच्छव दास्तीया दी छेड़ चुरी दै। उगड़े घंचे दे वाले दिंच वुर्चिया मुँजीया ठेकीया दे मबतीयां चाहि - दिंच मवरीच दा लूडा नल्ल लजन दा उर्जीब चुरी दै।
निवेद घंचे भानी अउँ दिंच वरिदे चाहि निवेद छेड़े छेड़ उभुलेमी बरते चाहि नंब दें घंचे चुने घंचिया दे घंचु निभाच्छ मंबतव दिंच भानुए चाहि, निवेद नि नवमती दिंच नंबे चाहि, चुरहाँ दे बंलं दिंच लूडा ठेक दी दयेये मंबद्धन चुरी दै। अपहे घंचे दे बंलं दूँ मुर्मिभाउ उठीवे नल्ल माद बरतन लूडी अपहे ठैलू दिनितर नल्ल बर्त बवे विपुल चुरहाँ दूँ आमती नल्ल नुबमल पहुँच मबरा दै।
ठैलू दिनितर दे मुख्य
- घंचे दे बंलं दूँ माद बरते माने विभाग चंभिया नाहट चारीसा दै।
- बर्त दी अपहे घंचे दे बंलं दे अंच्छ बरतन घड़ दी दवरे न बवे।
- ने चुरहाँ दूँ छुम्म ठैले ज़ में बर्त बचव अ मबती दै।
- घंचवी ठेकउ दे आम-पाम बेलुड़ नल्ल माद बरतन लूडी बचव बंल दे मिश्की मुँजी छुन दे इंधने टबवे दी दवरे बवे।
बंलं ची लूडा दे मंबेव दी चुरे चाहि?
मंबेव दिपिया ठेकीया उपभाग, मयातल चित्रजितपत अउँ चवच नंब ढेखभावी चाहि। चुरहाँ दे बंलं दिंच भम दववा' पटरच दी निवेद मबरा दै, ने विं बर्त दिंच घंच ठेकीया महिमुह बरत नंब मुहह घंच ठेक लूडा दी मंबपत दै। रास्तावि बंलं चींगा सिभाचउव लूडा विमे गंजोर पुगार दे चिंगा ठीव दे नांचीया चाहि, चेन्ने माने लूडी मुहत मबती दिंच वस्तवी निवी बभी दे मबती दै (दे दें डिंड वहउंगा लूडी)।
1
छुम तालम 'अउँ चित्रचित्र' दै, छुम चींगा गुर्चिया मुँजीया ठेकीया चाहि, छुम डेनल तर्जी लै विचा दै अउँ छुम दूँ चुबभ दै।
2
उगड़े घंचे दा चुने घंचिया नल्ल घंचु निभाच्छ मंबतव चुरा दै। दे मबच दै छुम दूँ बंलं ची लूडा ठेके।
हिंदमच, भोमचेट अंडे भेडलच्या घचपन चींगां आणि चिमाचींगां
3
अपर्याप्त पूर्वांतम नवम नं अपर्याप्त नीथी बेळ नाही, ते मर्मांतरा द्वारे बर्थल संडुक्त सुरी उगाढे घरचे देव बर्थल हे टेप्सहरे।
हिंदमच टिंडी नाटबची हिंदमेंबा टिल्लन ची नव्या नव्या स्वाती ठेणे ने उगाढून चिंता ठेणे जसे NHS 111 देव बर्थल नं पूर्वांतम नवम नं अपर्याप्त नीथी नाळ संपवल घरचे।


विकिपीडिया:मराठी-इंग्लिश पारिभाषिक संज्ञा
विकिपीडिया, मुक्त ज्ञानकोशातून
(मराठी पारिभाषिक संज्ञा या पानावरून पुनर्निर्देशित)
सूचना:
- येथे नमूद केलेल्या संज्ञा ची पाने मराठी विक्शनरी या बंधू प्रकल्पात wikt:विक्शनरी:मराठी विकिपीडिया पारिभाषिक संज्ञा येथे स्थानांतरीत केली गेली आहेत.परंतु मराठी विक्शनरीची बऱ्याच सदस्यांना माहिती नसल्या मुळे येता काही काळ या पानाची नोंद मराठी विकिपीडियावर नमूद राहील.या पुढील सर्व बदल wikt:विक्शनरी:मराठी विकिपीडिया पारिभाषिक संज्ञा येथे बंधू प्रकल्पात जाऊन करावेत ही सहकार्याची नम्र विनंती.


वामनराव सडोलीकर
पं. वामनराव सडोलीकर (१६ सप्टेंबर, इ.स. १९०७ - इ.स. १९९१) हे हिंदुस्तानी शास्त्रीय संगीत गायक होते. ते आपले गुरू उस्ताद अल्लादिया खान यांनी स्थापन केलेल्या जयपूर-अत्रौली घराण्याच्या शैलीने गायन करत असत.
पूर्वायुष्य[संपादन]
पं. वामनराव सडोलीकरांचा जन्म कोल्हापूर येथे एका संगीतप्रेमी कुटुंबात झाला. किशोरवयात त्यांनी ग्वाल्हेर घराण्याचे पं. विष्णू दिगंबर पलुसकर यांच्याकडे संगीताचे प्राथमिक शिक्षण घेतले. पुढच्या काळात त्यांनी हिंदुस्तानी संगीताचे शिक्षण जयपूर-अत्रौली घराण्याच्या उस्ताद भुर्जी खान व उस्ताद अल्लादिया खान यांचेकडे घेतले.
सांगीतिक कारकीर्द[संपादन]
त्यांनी मराठी संगीत नाटकाच्या रंगभूमीवर गायक-अभिनेता, संगीत दिग्दर्शक व दिग्दर्शक अशा अनेक पदरी भूमिका निभावल्या. त्यांनी अनेक चित्रपटांतही काम केले.
शिष्य[संपादन]
त्यांच्या शिष्यांत बंधू मधुकर सडोलीकर, कन्या श्रुती सडोलीकर-काटकर आणि मंजिरी आलेगांवकर यांचा प्रामुख्याने समावेश होतो.
पुरस्कार व सन्मान[संपादन]
- इ.स. १९३८ मध्ये गंधर्व महाविद्यालय, लाहोर यांकडून 'संगीत प्रवीण' सन्मान
- आय टी सी संगीत संशोधन संस्थेची(ITC SRA-Imperial/Indian Tobacco Company Ltd's Sangeet Research Academy) फेलोशिप
- मराठी नाट्य परिषदेकडून बालगंधर्व सुवर्णपदक
बाह्य दुवे[संपादन]
वामनराव सडोलीकरांविषयी इंग्लिश मजकूर


text:
| बारामती | 6864 | 2919 | 9783 | 104106 | 39269 | 143375 | 119654 |
| 14 | इंदापूर | 4183 | 1783 | 5966 | 101543 | 11427 | 112970 | 130159 |
| | जिल्हा एकूण | 38320 | 67303 | 105623 | 991787 | 181165 | _PHONE_ | _PHONE_ |
आधार - कृपी आयुक्तालय, पुणे
| अ.क्र. | तालुका | तांदूळ | गहू | खरीप ज्यारी | रबी ज्यारी |
|-------|-----------|---------|------|-------------|-----------|
| | | पिका खालील क्षेत्र | आलिसाचे क्षेत्र | पिका खालील क्षेत्र | आलिसाचे क्षेत्र | पिका खालील क्षेत्र | आलिसाचे क्षेत्र | पिका खालील क्षेत्र | आलिसाचे क्षेत्र |
| (1) | (2) | (3) | (4) | (5) | (6) | (7) | (8) | (9) | (10) |
| 1 | जुन्नर | 12858.00 | 170.00 | 6187.00 | 5050.00 | 763.00 | 564.00 | 15620.00 | 688.00 |
| 2 | आंबेगाव | 5730.00 | 0.00 | 4308.00 | 407.00 | 404.00 | 240.00 | 12710.00 | 88.00 |
| 3 | शिलर | 0.00 | 0.00 | 8117.00 | 3775.00 | 0.00 | 0.00 | 68690.00 | 7450.00 |
| 4 | खड | 6964.00 | 1541.00 | 4765.00 | 2884.00 | 88.00 | 88.00 | 15920.00 | 350.00 |
| 5 | मावळ | 10149.00 | 110.00 | 1391.00 | 675.00 | 785.00 | 0.00 | 1292.00 | 756.00 |
| 6 | मुजग्दी | 14209.00 | 1473.00 | 1619.00 | 148.00 | 276.00 | 0.00 | 2945.00 | 31.00 |
| 7 | हवेली | 3473.00 | 50.00 | 2255.00 | 685.00 | 386.00 | 0.00 | 5310.00 | 112.00 |
| 8 | पुणे शहर | 0.00 | 0.00 | 0.00 | 0.00 | 0.00 | 0.00 | 0.00 | 0.00 |
| 9 | दाँड | 0.00 | 0.00 | 8972.00 | 2227.00 | 1608.00 | 0.00 | 24690.00 | 1058.00 |
| 10 | पुरंधर | 1727.00 | 630.00 | 3004.00 | 1741.00 | 512.00 | 55.00 | 28910.00 | 3486.00 |
| 11 | वेल्हे | 9298.00 | 0.00 | 607.00 | 126.00 | 0.00 | 0.00 | 1325.00 | 21.00 |
| 12 | भार | 8545.00 | 365.00 | 2175.00 | 1585.00 | 230.00 | 0.00 | 7999.00 | 2010.00 |
| 13 | बारामती | 0.00 | 0.00 | 9845.00 | 2555.00 | 0.00 | 0.00 | 53490.00 | 2555.00 |
| 14 | इंदापूर | 0.00 | 0.00 | 6807.00 | 3486.00 | 2009.00 | 49.00 | 31940.00 | 2803.00 |
| जिल्हा एकूण | 72953.00 | 4339.00 | 60052.00 | 25344.00 | 7061.00 | 996.00 | 270841.00 | 21408.00 |
| अ.क्र. | तालुका | एकूण ज्वारी | बाजरी | मका | वरी |
|-------|-----------|--------------|--------|------|------|
| | | पिकांचे खालील क्षेत्र | ऑलिताचे क्षेत्र | पिकांचे खालील क्षेत्र | ऑलिताचे क्षेत्र | पिकांचे खालील क्षेत्र | ऑलिताचे क्षेत्र | पिकांचे खालील क्षेत्र | ऑलिताचे क्षेत्र |
| (1) | (2) | (11) | (12) | (13) | (14) | (15) | (16) | (17) | (18) |
| 1 | जुन्नर | 16383.00 | 1252.00| 3670 | 644 | 2009 | 1281 | उ.ना. | उ.ना. |
| 2 | आंबेगाव | 13114.00 | 328.00 | 2121 | 127 | 1477 | 973 | उ.ना. | उ.ना. |
| 3 | शिरूर | 68690.00 | 7450.00| 9918 | 8035 | 2352 | 241 | उ.ना. | उ.ना. |
| 4 | खेड़ | 16008.00 | 438.00 | 9298 | 882 | 1796 | 13 | उ.ना. | उ.ना. |
| 5 | मानक | 2077.00 | 756.00 | 14 | 0 | 109 | 109 | उ.ना. | उ.ना. |
| 6 | मुदवशी | 3221.00 | 31.00 | 98 | 47 | 200 | 70 | उ.ना. | उ.ना. |
| 7 | हवेली | 5696.00 | 112.00 | 5862 | 473 | 1327 | 128 | उ.ना. | उ.ना. |
| 8 | पुणे शहर | 0.00 | 0.00 | 0 | 0 | 0 | 0 | उ.ना. | उ.ना. |
| 9 | दांड | 26298.00 | 1058.00| 991 | 118 | 3471 | 596 | उ.ना. | उ.ना. |
| 10 | पुरेश्वर | 29422.00 | 3541.00| 9041 | 3410 | 1022 | 208 | उ.ना. | उ.ना. |
| 11 | वेल्हे | 1325.00 | 21.00 | 0 | 0 | 0 | 0 | उ.ना. | उ.ना. |
| 12 | भोर | 8229.00 | 2010.00| 813 | 0 | 794 | 175 | उ.ना. | उ.ना. |
| 13 | वारामली | 53490.00 | 2555.00| 879 | 515 | 5061 | 1155 | उ.ना. | उ.ना. |
| 14 | इंगापूर | 33949.00 | 2852.00| 1389 | 553 | 8204 | 4419 | उ.ना. | उ.ना. |
| जिल्हा एकूण | 277902.00 | 22404.00 | 44094.00 | 14804.00 | 27822.00 | 9368.00 | उ.ना. | उ.ना. |
| अ.क्र. | तालुका | नावाचणी | रावळा | सावा | भादरली |
|-------|-----------|----------|-------|------|---------|
| | | पिकांचे खालील क्षेत्र | आँलिताच


text:
सम्बन्धित टैंडरवार
दिनांक: PP Bags (Polypropylene) (चैलीश) ची भरीच वर्तन चिंद बुटेमल पूण्यत वर्तन माहिती।
पुण्यतहरिमिती हेलं PP Bags (Polypropylene) (चैलीश) ची भरीच वर्तन रुची मोठे ग्रंथ ठिकाण दिलेले चिंद बुटेमल भेटीची नांदीत राहिले आहे। बुटेमल पूण्यत वर्तन ची मिनी 04-12-2018 चे दया वे 13-12-2018 बीजी नांदी चे आहे। चिंद बुटेमल बॅटचेलर (प्रौद्योगिकी), पंजाबी यूनिवर्सिटी, पटिअला दे रद्दवर सिंध मिनी 13-12-2018 मास 04:00 जसे उंबर वर गाळू चिंद यूनिवर्सिटी वेट आहे। वेट लिम्बे मासीस अनुमान वेट सिंधे नाही असे ताळ ती रव मासीस ची चैही दा रस्ता ची चिंद नाही नाही।
| लख्या नं. | मासीस (चिंद चिंद) | मॅना/विघटनी |
|----------|------------------|--------------|
| 1 | 12 X 15 | 3000 pc |
| 2 | 15 X 18 | 2500 pc |
| 3 | 17 X 22 | 3000 pc |
| 4 | 24 X 31 | 2500 pc |
| 5 | 23 X 39 | 3000 pc |
बुटेमल दे पारम्परिक मासीस ची उमसीब मुच देणे लगाविले राहिले, विरागितम दे मासु असे परिचार भेटव ची बॅटचपणी मार्गित असेल नाही। ठिकाण देणे 'बुटेमल' नाचून ठिकाण नाही। अपूर्ण बुटेमल बिंदूची मुच चिंद मासीवर नाही बीजी नाही नाही।
Conditions:
1. F. O. R. at Punjabi University, Patiala.
2. Payment against final Bill after final delivery.
3. The Registrar reserves the right to reject the tender without assigning any reason before/after opening of the tenders and the tenderers shall have no right or any claim whatsoever for the same on this account.
4. In case of any dispute, the jurisdiction will be Patiala (Punjab) only.
[Signature]
बॅटचेलर (प्रौद्योगिकी)
12-12-2018


text:
गरज भासल्यास जनतेने बंदूक उचलावी | TARUN BHARAT
Home » ठळक बातम्या, नागरी, राष्ट्रीय » गरज भासल्यास जनतेने बंदूक उचलावी गरज भासल्यास जनतेने बंदूक उचलावी
=काटजू यांचे आणखी एक वादग्रस्त विधान=
कानपूर, [२२ ऑक्टोबर] – आता मत आणि निवडणुकीचा काळ संपला आहे. प्रत्येक क्षेत्रात भ्रष्टाचार आणि अऩ्याय आहे. आता क्रांतीची आणि बंदुकीची गरज आहे. लढाई लढल्याशिवाय काहीच होणार नाही. आता बंदूक चालेल. गरज भासल्यास जनतेने बंदूक उचलावी, असे प्रतिपादन सुप्रीम कोर्टाचे सेवानिवृत्त न्यायमूर्ती व प्रेस कौन्सील ऑफ इंडियाचे अध्यक्ष राहिलेले न्या. मार्कंडेय काटजू यांनी केले.
न्या. काटजू हे शुक्रवारी आयआयटी कानपूर येथे आयोजित अंतराग्नि २०१६ या सांस्कृतिक महोत्सवात टॉक शोमध्ये थेट विद्यार्थ्यांशी संवाद साधत होते. त्यावेळी ते बोलत होते. ते म्हणाले की, आता देश सांभाळायचा असेल तर एका नवीन क्रांतीची गरज आहे. मात्र त्याकरिता बलिदान द्यावे लागेल. बहुदा पूर्वीच्या क्रांतीमध्ये झालेल्या नुकसानीपेक्षा या क्रांतीमध्ये अधिक नुकसान होईल.
देशातील ५० ट्नके खासदार गुन्हेगार आणि १०० ट्नके खासदार भ्रष्ट आहेत. देशाची न्यायप्रणाली आणि प्रशासकीय व्यवस्थासुद्धा पूर्णपणे भ्रष्ट आहे, असेही काटजू म्हणाले.
गांधीजी इंग्रजांचे एजंट व सर सैय्यद अहमद खां समर्थक होते, असे ते म्हणाले. चीनच्या क्रांतीचा हवाला देत ते म्हणाले की, त्या काळात जितके प्राण गेले होते, बहुदा त्यापेक्षा अधिक प्राणांची आहुती या क्रांतीत द्यावी लागेल, परंतु क्रांती व्हायला पाहिजे. लढाईविना काही प्राप्त होणार नाही. हे सोपे नाही, परंतु करावे लागेल.
एका विद्यार्थ्याने अरविंद केजरीवाल यांच्याबाबत प्रश्‍न विचारला तेव्हा त्यांनी बिनद्निकतपणे केजरीवाल यांना फ्रॉड असल्याचे म्हटले. आधी मला वाटायचे की, केजरीवाल राजकारणाला नवीन आयाम देईल, परंतु हा सर्वांचाच खेळाडू निघाला.
Short URL : _URL_
नोटबंदीचा निर्णय धोरणात्मक व पूर्णविचारांतीच! काळा पैसा पांढरा : ५० बँक शाखांवर ईडीच्या धाडी नोटबंदीवर विरोधकांची भूमिका लोकशाहीविरोधी : पंतप्रधान Posted by तरुण भारत on Oct 23 2016.
You can leave a response or trackback to this entry ‹‹‹ चिनी वस्तूंवर सातारा जिल्ह्यात पहिला बहिष्कार
पाकी हेराला अटक ›››
TARUN BHARAT.↑.Copyright © 2016, Solapur Tarun Bharat Media Ltd. All Rights Reserved. - Website Designed & developed by Amar Puranik More in ठळक बातम्या, नागरी, राष्ट्रीय (673 of 708 articles)
केरळ मेडिकल कॉलेजमध्ये जीन्स, टीशर्टला बंदी
=विद्यार्थिनींचा कडाडून विरोध= तिरुवनंतपुरम्, [२२ ऑक्टोबर] - येथील शासकीय वैद्यकीय महाविद्यालयाने एमबीबीएस विद्यार्थिनींना जीन्स टीशर्ट आणि लेगिंग घालण्यावर बंदी घातली ...


text:
हा लेख साहिबगंज जिल्ह्याविषयी आहे. साहिबगंज शहराबद्दलचा लेख साहिबगंज आहे.
साहिबगंज हा भारताच्या झारखंड राज्यातील जिल्हा आहे.
याचे प्रशासकीय केंद्र साहिबगंज येथे आहे.
चतुःसीमा
तालुके
साहिबगंज जिल्हा
झारखंडमधील जिल्हे


text:
{जीवन चरित्र} इंदिरा गांधी ची माहिती मराठी - Indira Gandhi information in Marathi
{जीवन चरित्र} इंदिरा गांधी ची माहिती मराठी – Indira Gandhi information in Marathi
January 13, 2021 January 13, 2021 mohitpatil1612
इंदिरा गांधी या भारताच्या चौथ्या आणि प्रथम महिला पंतप्रधान होत्या. त्यांनी भारतीय राजकरणा सोबत जगाच्या राजनीतीवर ही विलक्षण प्रभाव टाकला. आज आम्ही तुमच्या समोर इंदिरा गांधी मराठी जीवन परिचय ठेवणार आहोत. इंदिरा गांधी मराठी माहिती विद्यार्थ्याना इतिहासाचे ज्ञान वाढवण्यात उपयुक्त ठरेल. तर चला सुरू करूया..
इंदिरा गांधी ची माहिती मराठीत
इंदिरा गांधींचे प्रारंभिक जीवन
इंदिरा गांधी यांचा जन्म 19 नोव्हेंबर 1917 ला उत्तर प्रदेश मधील अलाहाबाद (आजच्या प्रयागराज) शहरातल्या प्रसिद्ध नेहरू कुटुंबात झाला. त्यांचे पूर्ण नाव 'इंदिरा प्रियदर्शनी' होते. त्यांचे वडील जवाहरलाल नेहरू आणि आजोबा मोतीलाल नेहरू होते. जवाहरलाल नेहरू आणि मोतीलाल नेहरू दोघीही वकील होते. भारताच्या स्वातंत्र्ययुद्धात त्यांनी महत्त्वाची भूमिका बजावली. इंदिरा गांधी यांच्या आईचे नाव कमला नेहरू होते. इंदिरा गांधी ही कमला नेहरू व जवाहरलाल नेहरू यांची एकुलती एक कन्या होती.
जवाहरलाल नेहरू नेहमी राजकीय कामात व्यस्त असत. त्यामुळे कुटुंबासोबत त्यांना जास्त वेळ घालवता येत नसे. याशिवाय कमला नेहरू यांचे स्वस्थही खराब राहत असे.
इंदिरा गांधी यांचे शिक्षण
राजकीय व्यस्ततेमुळे इंदिरा गांधी यांचे घरचे वातावरण शिक्षणासाठी अनुकूल नव्हते. इंदिरा गांधींनी पुणे विश्वविद्यालयातून मॅट्रिकची परीक्षा पास केली. त्यानंतर पश्चिम बंगालमधील रवींद्र टागोर यांच्या द्वारे स्थापित शांतिनिकेतन मधून त्यांनी शिक्षण प्राप्त केले. यानंतर त्यांना पुढील उच्च शिक्षणासाठी लंडन मधील ऑक्सफर्ड विश्वविद्यालयात पाठवण्यात आले.
1936 मध्ये जेव्हा इंदिरा गांधी यांचे शिक्षण सुरू होते तेव्हा त्यांच्या आई कमला नेहरू यांचा क्षयरोगाने मृत्यू झाला. त्यांच्या मृत्यूच्या काळात पंडित नेहरू भारतीय तुरुंगात बंद होते.
इंदिरा गांधी यांचा विवाह
ऑक्सफर्ड युनिव्हर्सिटी मध्ये शिक्षण घेत असतांना इंदिरा गांधी यांची ओळख तेथे शिक्षण घेत असलेले भारतीय फिरोज गांधी यांच्याशी झाली. फिरोज गांधी एक पत्रकार व युवा काँग्रेसचे महत्त्वपूर्ण सदस्य होते. 1941 मध्ये वडिलांचा नकार असतानाही इंदिरा ने फिरोज गांधी यांच्याशी विवाह केला. नंतरच्या काळात फिरोज गांधी व इंदिरा गांधी यांना राजीव गांधी आणि संजय गांधी ही दोन मुले झाली.
फिरोज गांधी व महात्मा गांधी यांच्यात काहीही नाते नव्हते. खरे पाहता फिरोज गांधी पारसी समजाचे होते व त्यांचे पूर्ण नाव फिरोज जहांगीर घंडी (Ghandy) होते. त्याकाळात आंतरजातीय विवाहाला एवढी मान्यता नव्हती. म्हणून या जोडप्याला सार्वजनिक रूपाने नापसंत केले जाते. म्हणून महात्मा गांधी यांनी त्यांच्या विवाहाला समर्थन देत. इंदिरा नेहरू व फिरोज घंडी यांना गांधी हे आडनाव लावण्याची सल्ली दिली.
भारताच्या स्वातंत्र्यानंतर इंदिरा गांधी यांचे वडील जवाहरलाल नेहरू हे देशाचे पहिले पंतप्रधान बनले. तेव्हा इंदिरा आपल्या वडिलांसोबत अलाहाबाद हून दिल्ली शिफ्ट झाली. परंतु फिरोज ने इंदिरा सोबत येण्यास नकार दिला. त्या काळात फिरोज गांधी हे मोतीलाल नेहरू यांनी सुरू केलेले वृत्तपत्र नॅशनल हेराल्ड मध्ये संपादकाचे काम पाहत होते.
इंदिरा गांधींचे राजकीय करियर
नेहरू कुटुंब हे भारतीय राजकारणात जुने होते. म्हणून इंदिरा गांधींना राजकारणात येण्यास फार कष्ट करावे लागले नाहीत. काँग्रेस पक्षाच्या कार्यकारी समितीने त्यांना सन 1955 मध्ये सामील करून घेतले.
सन 1959 साली 42 वर्षाच्या वयात इंदिरा गांधी यांना काँग्रेस पक्षाच्या राष्ट्रीय अध्यक्ष बनवण्यात आले. पंडित नेहरू यांच्या या निर्णयावर अनेकांनी पक्षात कुटुंबावाद पसरविण्याचे आरोप लावले. परंतु त्या काळात या गोष्टींना जास्त वजन मिळाले नाही.
इंदिरा गांधी भारताच्या पहिल्या महिला पंतप्रधान
इंदिरा गांधी लागोपाठ दोन वेळा भारताच्या पंतप्रधान म्हणून कार्यरत राहिल्या. 11 जानेवारी 1966 मध्ये लाल बहादूर शास्त्री यांच्या अकस्मात मृत्यू नंतर इंदिरा गांधी यांना बहुमताने पंतप्रधान म्हणून निवडण्यात आले.
1971 चे भारत पाकिस्तान युद्ध
1971 मध्ये भारताला खूप मोठ्या संकटाचा सामना करावा लागला. बांगलादेश च्या मुद्द्यावर भारत व पाक


text:
|नाशिक- शहरात अघोषित बंद - nashik north maharashtra news in Marathi, Maharashtra Times
नाशिक- शहरात अघोषित बंद
| Updated: Nov 18, 2012, 12:42AM IST
शिवसेनेचा बालेकिल्ला समजल्या जाणाऱ्या नाशिकमध्ये बाळासाहेबांच्या निधनाचे वृत्त आले आणि काही क्षणातच सर्वत्र शुकशुकाट निर्माण झाला. शहरातील जवळपास सर्वच दुकाने बंद करण्यात आली होती. तर रिक्षा चालकांनीही आपला व्यवसाय बंद ठेऊन बाळासाहेबांना श्रद्धांजली अर्पण केली. यावेळी बाळासाहेबांवर प्रेम करणाऱ्या असंख्य निष्ठावान शिवसैनिकांच्या भावना अनावर झाल्या होत्या.
बाळासाहेबांच्या प्रकृतीविषयीचे वृत्त माध्यमांव्दारे झळकल्यापासून शिवसैनिकांसह सर्वच नागरिक बाळासाहेबांच्या प्रकृतीत सुधारणा व्हावी, यासाठी प्रार्थना करत होते. शनिवारी देखील त्याचीच पुनर्रावृत्ती होत असताना दुपारच्या सुमारास बाळासाहेबांचे निधन झाल्याची वार्ता शहरात पोहचल्याने भावनिक वातावरण निर्माण झाले. व्यवसयिकांनी तातडीने आपले व्यवहार बंद केले. एकापाठोपाठ एक दुकाने बंद होत गेल्याने सर्वत्र बंदचे वातावरण निर्माण झाले. दरम्यान, सुरूवातीस नक्की माहिती मिळत नसल्याने काही ठिकाणी नागरिकांची धावपळ झाली तर अफवांच्या भीतीने पोलिसांनी आपल्या बंदोबस्तात लागलीच वाढ केली. यामुळे नागरिकांनीही घरी जाण्यास सुरूवात केली. मात्र शहर बसेसची संख्या मर्यादित असल्याने तसेच वाहतुकीचे कोणतेही नियोजन नसल्याने घरी पोहचण्यासाठी धडपडणाऱ्या चाकरमान्यांचे हाल झाले.
रिक्षा चालकांनी बंद केली प्रवासी वाहतूक
अनेक रिक्षाचालकांनी प्रवासी वाहतूक केली नाही. त्यामुळे प्रवाशांना त्रासाला सामोरे जावे लागले. शालिमार येथे तर पोलिसांनी रिक्षा चालकांना थांबवून प्रवाशांना घेऊन जाण्यास सांगितले.
शिवसेना कार्यालयात अश्रू अनावर
शालिमार येथील शिवसेना संपर्क कार्यालयात जमलेल्या शेकडो कार्याकर्त्यांना आपले अश्रू अनावर झाले होते. शालिमारबरोबर जुने नाशिक, कॉलेजरोड, गंगापूररोड, नाशिकरोड, सातपूर, पंचवटी तसेच अंबड भागात बंद पाळण्यात आला. पोलिसांच्या सुट्ट्या रद्द करण्यात आलेल्या असल्याने शहर पोलिसांच्या सुमारे दोन हजार कर्मचाऱ्यांबरोबर बरोबर रिझर्व्ह फोर्स, नवीन नियुक्त करण्यात आलेले कर्मचारी तसेच दोन क्युआरटी टीमचा पोलिस बंदोबस्त तैनात करण्यात आला होता. सर्वच पोलिस अधिकारी रात्री उशिरापर्यंत परिस्थितीवर लक्ष ठेऊन होते.
शहराबरोबर जिल्ह्यातही शोककळा
शहराबरोबर मालेगाव, लासलगाव, निफाड, सिन्नर, मनमाड, सटाणा, त्र्यंबकेश्वर आणि इगतपूरी भागाबरोबर जिल्ह्यातील इतर ठिकाणी बंद पाळण्यात आला. ग्रामीण पोलिस दलाने आपल्या बंदोबस्तात वाढ करून परिस्थिती नियंत्रणात ठेवली.